Түбәнге Ҡыйғы ауыл Советы\n↘1380 кеше (2010)\nТүбәнге Ҡыйғы (рус. Нижние Киги) — Башҡортостандың Ҡыйғы районындағы ауыл. Түбәнге Ҡыйғы ауыл Советының административ үҙәге. 2010 йылдың 14 октябренә ҡарата халыҡ һаны 1380 кеше. Почта индексы — 452510, ОКАТО коды — 80236845001.\nЯҡындағы тимер юл станцияһы (Һилейә): 60 км\nТүбәнге Ҡыйғы ауылы Ҡыйғы йылғаһы буйында, район үҙәге Үрге Ҡыйғы ауылынан төньяҡ-көнбайышҡа табан 17 километрҙа һәм Һилейә (Силәбе өлкәһе) тимер юл станцияһынан 60 километр алыҫлыҡта урынлашҡан.\nТүбәнге Ҡыйғы ауылына 1703 йылда Себер даруғаһы Мырҙалар улусы башҡорттарының аҫаба ерҙәрендә 1710 йылда ике яҡ араһында төҙөлгән керҙәшлек килешеүе буйынса һуңғараҡ типтәрҙәр ҡатламына ингән яһаҡлы татарҙар һәм мишәрҙәр нигеҙ һалған.\n1783 йылда бында Пермь наместниклығынан күсерелгән 88 ир-ат һәм 99 ҡатын-ҡыҙ типтәрҙәр йәшәргә килгән.\n1795 йылда Түбәнге Ҡыйғы ауылындағы 34 йортта 281 кеше йәшәгән.\n1895 Үрге Ҡыйғы улусы Златоуст өйәҙе Өфө губернаһы Рәсәй империяһы\n1935 Түбәнге Ҡыйғы ауыл Советы Ҡыйғы районы Башҡорт АССР-ы СССР\n1941 Түбәнге Ҡыйғы ауыл Советы Ҡыйғы районы Башҡорт АССР-ы СССР\n1990 Түбәнге Ҡыйғы ауыл Советы Ҡыйғы районы Башҡортостан Республикаһы Рәсәй Федерацияһы\n2008 Түбәнге Ҡыйғы ауыл Советы Ҡыйғы районы Башҡортостан Республикаһы Рәсәй Федерацияһы\n1816 йылда Түбәнге Ҡыйғы ауылында 105 ир-ат һәм 117 ҡатын-ҡыҙ йәшәгән. Мишәрҙәр буйынса статистик мәғлүмәт юҡ. 1834 йылғы VIII ревизия мәғлүмәте буйынса Түбәнге Ҡыйғыла 540 мишәр, һәм шул сама типтәр теркәлгән.\n1859 йылда 180 йортта 560 ир-ат һәм 570 ҡатын-ҡыҙ йәшәгән.\n1864 йылдан башлап Түбәнге Ҡыйғы урыҫ ауыл мәктәбе эшләгән, һәм Константин Павлович Огарков исемле уҡытыусы 14 малайҙы грамотаға өйрәткән.\n1865 йылда 170 йортта 1533 кеше йәшәгән. Малсылыҡ, игенселек, умартасылыҡ менән шөғөлләнгәндәр. 2 мәсет, училище, һыу тирмәне, 6 сауҙа кибете булған. Йәрминкәләр уҙғарылған.\nТүбәнге Ҡыйғыла тимерлек, 2 тирмән, ХIХ быуат аҙағында — 5-әр һуҡҡыс һәм елгәргес, 4 бакалея кибете булған.\n1906 йылда Түбәнге Ҡыйғы ауылында улус идаралығы урынлашҡан. Шулай уҡ 2 мәсет, министрлыҡ мәктәбе, 4 тимерлек, һыу тирмәне, 4 бакалея кибете булған.\n1920 йылда 549 типтәр хужалығында 1388 ир-ат һәм 1590 ҡатын-ҡыҙ иҫәпкә алынған. 110 типтәр ихатаһында 571 ат, 95 һыйыр, 95 һарыҡ, 73 кәзә аҫыралған.\n89 мишәр ихатаһында 750 ат, 457 һыйыр, 400 һарыҡ, 130 кәзә тотолған.\nӘлеге ваҡытта Түбәнге Ҡыйғы ауылында урта мәктәбе, балалар баҡсаһы, табип амбулаторияһы, Мәҙәниәт йорто, китапхана, мәсет бар.\nТүбәнге Ҡыйғы ауылында татарҙар йәшәй (2002).\n1920 йыл 26 август 2978\n1939 йыл 17 ғинуар 1810\n1959 йыл 15 ғинуар 1596\n1989 йыл 12 ғинуар 1427\n2002 йыл 9 октябрь 1393\nМөхәмәтдинов Радил Ҡыяметдин улы (02.05.1936) — Башҡортостан Республикаһының күренекле партия һәм дәүләт эшмәкәре, БАССР Юғары Советының дүрт саҡырылыш һәм Башҡортостан Республикаһының Дәүләт Йыйылышы — Ҡоролтайҙың бер саҡырылыш депутаты, КПСС-тың XXVIII съезы делегаты, ауыл хужалығы фәндәре кандидаты, профессор, Хеҙмәт Ҡыҙыл Байраҡ һәм «Почёт Билдәһе» ордендары кавалеры, Башҡортостан Республикаһының атҡаҙанған ауыл хужалығы хеҙмәткәре, Ҡыйғы һәм Салауат райондарының Почётлы гражданы.\nТәхәүи урамы (рус. Тахавия (улица)\nҠарамалы урамы (рус. Карамалы (улица)\nСССР-ҙың 60 йыллығы урамы (рус. 60 лет СССР (улица)\nИбраһим урамы (рус. Ибрагима (улица)\nТөньяҡ урамы (рус. Северная (улица)\n. Һәм тағы ла 6 урам.\nТүбәнге Ҡыйғы // Башҡорт энциклопедияһы. — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9.\n↑ Түбәнге Ҡыйғы // Башҡорт энциклопедияһы. — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9.\n↑ ЦГИА РБ. Ф. 138. Оп. 2. Д. 57. Ф. 172. Оп. 1. Д. 34. Л. 61-62. РГАДА. Ф. 1355. Оп. 1. Д. 940. Л. 154. ЦГИА РБ. Ф. 138. Оп. 2. Д. 485. РГВИА. Ф. 414. Д. 338. Л. 7. Вестник Уфимского земства. С. 138.\n↑ [https://mapdata.ru/bashkortostan/kiginskiy-rayon/selo-nizhnie-kigi/ Карта с. Нижние Киги. Улицы\nhttps://ba.wikipedia.org/w/index.php?title=Түбәнге_Ҡыйғы&oldid=1133408 ҡабул ителгән\n1783 йылда нигеҙләнгән тораҡ пункттар\nБыл бит һуңғы тапҡыр 12:03 8 май 2022 үҙгәртелгән.


Сибай ҡалаһында «Урал аръяғы» инвестиция форумы башланды - Bash.News\nСибай ҡалаһында «Урал аръяғы» инвестиция форумы башланды\nСибай ҡалаһында «Урал аръяғы» инвестиция форумы башланды https://bash.news/news/99060_sibaj_alaynda_ural_aryay_investiciya_forumy_bashlandy\nСибай 11 дәүләт вәкилдәрен ҡабул итә. Сит ил ҡунаҡтары Башҡортостанға “Урал арьяғы” инвестиция форумында ҡатнашыу өсөн килгән. Абруйлы сарала Колумбия, Малайзия, Һиндостан илдәренән ирекмәндәр ҙә ҡатнаша. Күләме һәм ойоштороу кимәле менән тотош республиканы шаулатҡан форумдың һөҙөмтәләре хаҡында беҙҙең сайтта уҡығыҙ.\nХалыҡ-ара кимәлдә ойошторолған абруйлы форумдың маҡсатын бер һөйләм менән аңлатырға мөмкин, көньяҡ зонала халыҡтың йәшәү сифатын яҡшыртыу. Йәғни инвесторҙарға булышлыҡ күрһәтеп иҡтисадты күтәреү, өҫтәмә эш урындары булдырыу. Радий Хәбиров белдереүенсә, көньяҡ райондарҙың йәшәйешенә яңы һулыш өрөү. Ә инвесторҙар өсөн йәшерен көрәш бара. Эшҡыуарарҙы йәлеп итерлек уңайлы шарттар тыуҙырыу, урындағы мөмкинлектәр менән таныштырыу шарт.\nҺәр район, ҡала етәксеһе форумға яңы бәйләнештәр булдырырға, инвесторҙар табырға тип килә. Мәҫәлән, бөрйәндәр туризмды үҫтереү мөмкинлектәрен эҙләй, ә сибайҙар төйәләҫ буйында ҡымыҙ киптереү цехы буйынса ниәт килешеүе төҙөнө.\nФорумда тиҫтәнән ашыу секция эшләне.Улар төрлө тармаҡтарҙы үҙ эсенә аоа. Мәҫәлән, экология буйынса түңәрәк өҫтәлдә сүп-сар сығарған өсөн өлкәндәр һәм балалар өсөн айырым хаҡ ҡуйыу, тикшереү органдарының эшен көйләү темаһы ҡаралды.\nФорум сиктәрендә 900 миллион һумдан ашыуға иҫәпләнгән өс инвестиция килешеүенә ҡул ҡуйылды, был проекттар алты тиҫтә өҫтәмә эш урыны асыр тип көтөлә. Бынан тыш 68 миллиард һумға иҫәпләнгән ниәт килешеүҙәре лә ҡабул ителде. Белгестәр фекеренсә, Инвестиция форумының шаңдауын киләсәктә лә тағы тоясаҡбыҙ әле'\nФорум пленар ултырыш, түңәрәк өҫтәлдәп менән генә сикләнмәй. Ҡала паркында бай йөкмәткеле күргәҙмә әҙерләнгән. Бында халыҡ кәсептәрен дә, ҡул эштәрен дә күрергә мөмкин. Ҡунаҡтар араһында билдәле голливуд актеры Стивен сигал да бар. Ул экспонаттарҙы ҙур ҡыҙыҡһыныу менән ҡарап сыҡты.Тәүге ҡоймаҡ төйөрлө була тиһәләр ҙә форумдың шыма, әммә һөҙөмтәле үтте. Хәҙер инде уның икенсе этабы- тормошҡа ашырыу мәле башлана, проекттарҙың ҡағыҙҙа ғына ҡалмауы,тормошҡа ашыуы төп маҡсат.


Талҡан тәҡдим итә “Аҡтирмән” » Башҡортостан гәзите\nТалҡан тәҡдим итә “Аҡтирмән”\n25-11-2015, 01:07 // Йәмғиәт // Баҫып сығарырға\nӨфө ҡалаһында “ВДНХ-Экспо” комплексында ХХI төбәк-ара махсуслаштырылған “БашПродЭкспо”, “Төргәк-2015” күргәҙмәһе асылды.\nУрал төбәгендәге был әһәмиәтле аҙыҡ-түлек күргәҙмәһенә Рәсәй, яҡын сит илдәр һәм Башҡортостандан 100-ҙән ашыу предприятие үҙ продукцияһын килтергәйне.\n“Башҡортостан аҙыҡ-түлеге” сауҙа селтәре составына ингән предприятиелар экологик яҡтан таҙа аҙыҡ-түлек тәҡдим итте. Улар араһында Күгәрсен районының “Тәүәкән” ауыл хужалығы предприятиеһы килтергән һөт ризыҡтары, көнбағыш майы, “Рощинский” совхозының колбасаһы, шулай уҡ “Башҡорт ҡаҙы”, Нефтекаманан “Кама беконы”, икмәк комбинаты, “Янғантау” шифаханаһы аҙыҡ-түлеге күргәҙмәгә килеүселәрҙә ҙур ҡыҙыҡһыныу уятты.\nМәләүез ҡалаһынан “Аҡтирмән” компанияһы башҡорт халҡының боронғо йолаларына нигеҙләнеп әҙерләнгән әллә нисә төр талҡан тәҡдим итте. Уның етәксеһе Рима Сәйфетдин ҡыҙы Күлбаева әйтеүенсә, 1998 йылда уҡ тирмән ҡороп, эшҡыуарлыҡ эшенә тотонғандар. Әммә 2009 йылда ғына талҡан етештереүгә махсуслашҡандар. “Башҡортостандың иң яҡшы тауарҙары”, “Рәсәйҙең 100 иң яҡшы тауары” конкурстары лауреаты булғандар.\n— Хәҙер экологик яҡтан таҙа аҙыҡ-түлекте табыуы ҡыйын. Ә бына талҡандың кеше организмы өсөн файҙаһы күп, ул сәләмәтлекте нығыта, йәшәртә лә.\nШыттырылған бойҙай, һоло, арпала бик күп микроэлементтар бар: аҡһым, углевод, цинк, магний, тимер, кальций, еҙ, селен. Һөҙөмтәлә организмда матдәләр алмашыуы яҡшыра, кәүҙә ауырлығы менән яфаланғандарға ла ҙур ярҙам, — ти Рима Сәйфетдин ҡыҙы.\nӘйткәндәй, “Аҡтирмән”дең продукцияһы Себер тарафтарында, Ҡаҙағстанда ҙур ихтыяж менән файҙалана икән.\nЭшҡыуар эҙләнеүҙәр өҫтөндә. Күптән түгел “Йөҙөм, арахис ҡушылған “тиҙ иртәнге аҙыҡ” линияһы сафҡа ингән. Әле балалар, диета тотҡандар, ябығырға теләгәндәр өсөн махсус талҡан етештереү буйынса эш бара.\nРима Күлбаева күптән түгел “Ҡатын-ҡыҙ — директор” Бөтә Рәсәй конкурсының төбәк этабында еңеп сыҡты. Уны Мәләүез ҡалаһында һәм районында белмәгән кеше юҡтыр. Бер нисә йыл инде яҡташтарына бағыусылыҡ ярҙамы ла күрһәтә: төрлө йәмәғәт ойошмаларын, мәсеттәр төҙөлөшөн, янғында зыян күргән күп балалы ғаиләне ярҙамынан өҙмәй.\nҮҙебеҙҙең аҙыҡ-түлекте етештереүселәргә “йәшел юл” асыу — импортты алмаштырыу осоронда бындай күргәҙмәләрҙең йышыраҡ үткәрелеүе ҡыуаныслы.


Инфоурок / Начальные классы / Конспекты / Урок по родному языку.\nКМО. 10 ноябрь 2015 йыл. 2класта туған телдән асыҡ дәрес.Гузаирова Л.И\nТема: Әкиәттә ҡунаҡта.\nМаҡсат: 1.Әкиәттәрҙең эстәлегенә төшөндөрөү,һүҙ байлығын арттырыу,тасуири уҡыу һәм һөйләү күнекмәләрен үҫтереү.\n2.Балаларҙың күңел байлығын үҫтереү.Эстәлекте аңлап уҡыуҙарына, һөйләй алыуҙарына модель ярҙамында ирешеү.\n3.Әкиәттәргә ҡарата ҡыҙыҡһыныу тәрбиәләү.Халыҡ педагогикаһы нигеҙендә һәм әкиәт геройҙары миҫалында әхлаҡи тәрбиә биреү.\n-Балалар, бөгөнгө ҡыңғырауҙың серле тауышы беҙҙе сәйәхәткә саҡыра.Ниндәй сәйәхәт икәнен белер өсөн ошо йомаҡтың яуабын табырға кәрәк.\nУл илдә йәшәй\nҠамыр –батыр кеүек\nОсрай тағы ла\nНиндәй ил һуң был?\nЙә , уйла әле.\n-Дөрөҫ , балалар, был-әкиәттәр иле.Әйҙәгеҙ бергәләп халыҡ күңеле тыуҙырған серле әкиәттәр иленә юл алайыҡ.Ә ҡайҙа урынлашҡан һуң был ил? (Балаларҙың яуаптары: Ирәмәл тауы артында,Күмәс тауында һ.б)\n-Тик яуыз Мәскәй беҙ инә торған ишектәрҙе бикләп алған бит әле.Ул йоҙаҡтарҙы асыр өсөн һынауҙарҙы үтергә кәрәк.\n2. (Шомло музыка яңғырай)\n-Балалар, был музыканы тыңлағанда һеҙҙә ниндәй хистәр тыуҙы?\n(ҡурҡыу, шомланыу, борсолоу)\n-Был музыканы тыңлағанда һеҙ үҙегеҙҙе ҡайҙа тип хис иттегеҙ?\n(ҡара урманда, убыр ҡарсыҡ өйөндә, тау ҡыуышында)\n-Ә ниндәй әкиәт геройҙарын күҙ алдығыҙға килтерҙегеҙ?\n(Йыланды, Дейеү пәрейҙе, Мәскәй әбейҙе ,Һыу инәһен, ас бүреләрҙе)\n(Күңелле музыка яңғырай)\n-Ә был музыка ниндәй хистәр уятты?\n(шатланыу, ышаныу, һөйөнөү ,шаян, дәртле)\n-Был музыка беҙ яратҡан ыңғай геройҙарға хас.Кемдәр һуң был геройҙар?\n(Ҡуян, ҡырмыҫҡа, батыр малай, тәлмәрйен, Күк йөҙө)\n-Был музыкаларҙы ошо геройҙарҙың холоҡтарын асыу өсөн Мирсәйет Яруллин тигән композитор” Балалар сюитаһы” әҫәрен яҙған.\n3. -Бик зирәктәр икәнһегеҙ, геройҙарҙы тиҙ һанап сыҡтығыҙ.Ә әкиәттәрҙең эстәлеген беләһегеҙме икән?Быны асыҡлар өсөн Серле ҡумта ярҙам итер.\n(Ҡумта эсенән ҡулдарын тығып бер предмет сығаралар һәм уның ниндәй әкиәттән икәнен һөйләйҙәр.)\n4. -Ә хәҙер зирәклекте тикшерер өсөн блиц һорауҙар.\n1.Әкиәттәр нисек башлана?\n2.Тәлмәрйен тыуған көнөнә кемдәрҙе саҡырған? (Сиңерткә,Кеҫәртке,Әрмәндебикә)\n3.Батыр малай йыландың итен нимә эшләй?(ҡошсоҡтарға ташлай)\n4.Айыу балаларының уҡытыусыһы кем?(Төлкөбикә)\n5.Айыухас аҡыллыраҡмы ,әллә Айыукәсме?(Айыукәс)\n6.Төлкө тауыҡ һарайына нисә тапҡыр һунарға килә?(3)\n7.Ихатала әтәс кемдәрҙе һаҡлай?\n8.Урман мәктәбе ҡайҙа урынлашҡан?(Оло аҡланда)\n9.Айыу балалары ниндәй күлдә ҡойондолар?(Йомрокүл)\n10.Төлкөбикә апай айыу балаларына ниндәй китап бүләк итә.?\n11.Кем ул саҡырылмаған ҡунаҡ?\n12.Йыһанда нимәләр берәр генә?\n13.Ҡунаҡ ашы ҡара ҡаршы .Был кемдең һүҙҙәре?\n14.Терпе лә үҙ балаһын нимә тип ярата?\n15.Төлкө ниндәй бәләгә тарыған?\nАлға табан барабыҙ\nҠуяндар һәм айыуҙар.\nГел йылмайып торабыҙ,\nӘкиәттәр беҙ уҡып,\nЯҡшы дуҫтар табабыҙ.\n6. -Ә хәҙер парлашып әкиәттәргә тура килгән мәҡәлдәрҙе төҙөп ҡарайыҡ.Кемдәр тиҙерәк төҙөр икән.\n(Парҙар менән буталған мәҡәлдәрҙе тура килтереп төҙөү һәм ҡысҡырып уҡыу.)\n7. -Группаларҙа эш.Мин һеҙгә әкиәт геройы йәбештерелгән ҡағыҙ бирәм, ә һеҙ шул геройҙың холҡо тураһында ошо ҡағыҙға яҙаһығыҙ.Бер кеше таҡта алдына сығып уҡый, ә башҡалар әйтергә тейеш был кем тураһында икәнен.\n8. -Балалар әкиәттәр ни өсөн кәрәк һуң?\n1.Әкиәт өйрәтә беҙҙе\nБатыр тырыш булырға.\nӨйрәтә ул әкиәт.\nФаш итә ул әкиәт.\n3.Изге эштәргә һоҡлана\n9. –Шулай итеп, беҙ Мәскәй ҡуйған бөтә һынауҙарҙы ла үтеп бөттөк.Әкиәт илендә сәйәхәтебеҙ дауам итер, тағы ла ҡыҙыҡлыраҡ әкиәттәр менән танышырбыҙ.Сөнки... (таҡталағы яҙыуҙарҙы уҡыу)\n9. Рефлексия «Ҡояш”.\n-Балалар , әгәр һеҙгә дәрес оҡшаһа, файҙалы булһа, кәйефегеҙ күтәрелһә ошо ҡояшҡа һары нурҙар йәбештерегеҙ, ә инде киреһенсә булһа фиолетовый төҫтө һайлағыҙ.\n-Бына беҙҙең ҡояш йылмайып ебәрҙе.\nМин дәрестә өйрәндем...\nМиңә дәрестә оҡшаны...\nИң ҡыҙыҡлыһы булды...


Рөстәм Хәмитов ШОС һәм БРИКС илдәренең Һаулыҡ һаҡлау аҙналығына арналған конференцияла сығыш яһаны // Йәмғиәт | новости башинформ.рф\nРөстәм Хәмитов ШОС һәм БРИКС илдәренең Һаулыҡ һаҡлау аҙналығына арналған конференцияла сығыш яһаны\n10:33, 29 мая 2015 Йәмғиәт\n28 майҙа Өфөлә Башҡортостан Башлығы Рөстәм Хәмитов ШОС һәм БРИКС саммиттарында ҡатнашыусы илдәрҙең Һаулыҡ һаҡлау аҙналығына һәм Рәсәйҙең медицина, фармацевтика юғары уҡыу йорттары һәм Рәсәй-Ҡытай медицина университеттары ассоциацияһы Ректорҙар советының берлектәге ултырышына арналған конференцияның пленар ултырышында сығыш яһаны.\n— Бөгөнгө медицинаның торошо — цивилизациялы үҫеш, кешелек мәҙәниәтенең ошо йүнәлештәге үҫеше, — тине төбәк етәксеһе. — Һуңғы ваҡытта дәүләт медицина үҫешенә ҙәр өлөш индерә. Мәҫәлән, былтыр Башҡортостанда һаулыҡ һаҡлауға бүленгән финанс күләме 50 миллиард һумдан ашып киткән. Беҙҙә 4 миллиондан ашыу халыҡ йәшәй. Һаулыҡ һаҡлауға йүнәлтелгән инвестициялар бик етди.\nШуның менән бергә Рөстәм Хәмитов һаулыҡ системаһы эшмәкәрлеге һөҙөмтәләренең ҡыуанырлыҡ булмауын билдәләне. Мәҫәлән, республикала уртаса ғүмер оҙонлоғо күрһәткестәре Рәсәйҙекенән түбән. Үлем күрһәткестәре юғары.\n— Медицина берләшмәләре алдында сығыш яһағанда һәр ваҡыт һаулыҡ һаҡлау хеҙмәткәрҙәренең, табиптарҙың үҙ сәләмәтлегеңә мөнәсәбәт йәһәтенән генә түгел, йәмәғәтселек фекере лидерҙары булырға тейешлеге хаҡында һөйләйем. Улар халыҡты әйҙәүсе, киләсәккә юл күрһәтеүсе кешеләр, — тип һыҙыҡ өҫтөнә алды Башҡортостан Башлығы.\n25 майҙан 29-на тиклем Өфөлә ШОС һәм БРИКС саммиттарында ҡатнашыусы илдәрҙең Һаулыҡ һаҡлау аҙналығы уҙғарыла. Уның сиктәрендә акушерлыҡ һәм гинекология, стоматология, нур диагностикаһы, сәләмәт йәшәү рәүеше, эндохирургия, фармакотерапия, педиатрия, урология, дерматовенерология йүнәлештәре буйынса конференциялар ойошторола. Шулай уҡ Рәсәйҙең медицина, фармацевтика юғары уҡыу йорттары һәм Рәсәй-Ҡытай медицина университеттары ассоциацияһы Ректорҙар советының берлектәге ултырышы була. Унда «Медицина белеме» йүнәлеше буйынса Рәсәй һәм Ҡытай вуздарының халыҡ-ара хеҙмәттәшлеге тикшереләсәк. Һаулыҡ һаҡлау аҙналығының төп темаһы — быйыл иғлан ителгән Йөрәк-ҡан тамырҙары сирҙәрен иҫкәртеү һәм дауалау йылын үткәреү.\nТеги: һаулыҡ һаҡлау,шос,брикс,бр башлығы


Рөстәм Хәмитов: «Республикабыҙ WorldSkills хәрәкәтендә ваҡытында лайыҡлы урын алды» // Йәмғиәт | новости башинформ.рф\nРөстәм Хәмитов: «Республикабыҙ WorldSkills хәрәкәтендә ваҡытында лайыҡлы урын алды»\n7:00, 21 ноября 2017 Йәмғиәт\nӨФӨ, 2017 йыл, 21 ноябрь. /«Башинформ» мәғлүмәт агентлығы/.\nБашҡортостан Башлығы Рөстәм Хәмитов халыҡ-ара һәм бөтә Рәсәй һөнәри оҫталыҡ конкурстары еңеүселәре һәм призерҙары булған профессиональ колледж студенттары, шулай уҡ уларҙың уҡытыусылары менән осрашты.\nОсрашыуҙа WorldSkills Competition-2017 һөнәри оҫталыҡ буйынса донъя чемпионатында өсөнсө урын яулаусы («Таш юныу эше» компетенцияһы) Сибай күп профилле һөнәри колледжы студенты Рафаил Яхин; инвалид кешеләр өсөн «Абилимпикс» II милли һөнәри оҫталыҡ чемпионаты еңеүселәре Советтар Союзы Геройы Солтан Бикеев исемендәге Өфө һөнәри колледжы студенты Анастасия Филимонова («Нәшриәт эше» компетенцияһы) һәм Салауат белем биреү һәм һөнәри технологиялар колледжы уҡыусыһы Артур Алекберов («Башланғыс класс уҡытыусыһы» компетенцияһы); Ер һөрөү буйынса VI Асыҡ Рәсәй чемпионаты сиктәрендә һөнәри белем биреү ойошмалары уҡыусылары араһында Бөтә Рәсәй конкурсында беренсе урын алыусы Бүздәк ауыл хужалығы колледжы студенты Наил Мөхәмәтйәнов ҡатнашты.\n— Беҙҙә йәш, әммә күп нәмә эшләп өлгөргән ошондай көслө оҫталар барлығы республика өсөн ҙур хөрмәт. Үҙ эшен ҙур энтузиазм менән алып барған, әлбиттә, ошондай көслө уҡытыусылар, остаздар бар, – тине Рөстәм Хәмитов. – Ғөмүмән, WorldSkills – бик һәйбәт, ҡыҙыҡлы тема. WorldSkills аша йәштәрҙе эшсе һөнәрҙәргә йәлеп итәбеҙ, тормошто дөрөҫ башларға өйрәтәбеҙ. Был абруйлы ойошма, дәрәжәле ярыштар. Республикабыҙ был хәрәкәттә ваҡытында лайыҡлы урын алды. Һәм беҙ яҡшы һөҙөмтәләр күрһәтәбеҙ. Бөтәһе лә кәрәккәнсә бара. WorldSkills хәрәкәтенә артабан да ярҙам итербеҙ.\nШуның менән бергә республика Башлығы һөнәри оҫталыҡ чемпионаттарында ҡатнашыу үҙмаҡсат булмаһын тип билдәләне. Иң мөһиме – эшсе һөнәрҙәр буйынса студенттарҙы әҙерләү системаһын төҙөү, уларға хеҙмәт баҙарында ихтыяж булдырыу.\n— Беҙҙә WorldSkills, «Абилимпикс» кеүек төрлө ярыштар күберәк булһын ине. Әммә ярыштар – ул айсбергтың түбәһе генә. Ошо ғәйәт ҙур пирамиданың аҫҡы өлөшө лә тулыланһын өсөн эшләргә кәрәк, – тип һыҙыҡ өҫтөнә алды Рөстәм Хәмитов. – Бер чемпионды үҫтереп, уның уңышы менән дан ҡаҙанырға мөмкин. Ә беҙгә шул ғәйәт ҙур системаның эшләүе, иҫ киткес һәләтле кешеләр сығарыуы, коллеждарҙа, училищеларҙа эшләүҙең абруйлы булыуы, егәттәрҙең һәм ҡыҙҙарҙың унда ҙур теләк менән барыуы һәм быларҙың барыһы ла тәбиғи һәм ғәҙәти ҡабул ителеүе мөһим.\nОсрашыуҙа ҡатнашыусылар халыҡ-ара һәм бөтә Рәсәй конкурстарында ҡатнашыуҙары хаҡында һөйләне, тәьҫораттары, артабанғы уҡыу һәм һөнәри пландары менән уртаҡлашты.\nРөстәм Хәмитов студенттары һөнәри оҫталыҡ буйынса ярыштарҙа юғары һөҙөмтәгә ирешкән уҡыу йорттарына ярҙам итеү мөмкинлеген өйрәнергә йөкләмә бирҙе.\n— Чемпиондар әҙерләгән колледждарҙы дәртләндерергә кәрәк, – тип белдерҙе республика етәксеһе. – Аҡсалата, ҡорамалдар, майҙандарҙы киңәйтеү йәһәтенән. Уҡытыусылар тырышып эшләгән, уҡыусылар һәйбәт уҡыған урындарҙа кәрәкле шарттар булдырыуҙы мотлаҡ дауам итергә кәрәк.\nТөбәк Башлығы студенттар һәм уҡытыусылар менән йәштәр араһында эшсе һөнәрҙәрҙе популярлаштырыу мәсьәләләрен тикшерҙе, Башҡортостан Республикаһының дәүләт наградаларын һәм ҡиммәтле бүләктәр тапшырҙы.


Башҡортостандың туғыҙ районында сәсеүлектәрҙе борсаҡ һуҡҡан // Иҡтисад | новости башинформ.рф\nБашҡортостандың туғыҙ районында сәсеүлектәрҙе борсаҡ һуҡҡан\n15:49, 31 июля 2013 Иҡтисад\nБашҡортостандың туғыҙ районында ҡайһы бер сәсеүлектәрҙе борсаҡ һуҡҡан. Аномаль эҫе һауа торошонан һуң республикаға борсаҡлы ҡойма ямғырҙар килде. Ҡайһы бер райондар өсөн был ысын мәғәнәһендә бәләгә әүерелде, белгестәр килтерелгән зыянды иҫәпләй.\nТөбәктең Ауыл хужалығы министрлығы мәғлүмәттәре буйынса, ҡойма ямғырҙар һәм борсаҡ яуыу сәбәпле Благовар районында 6384 гектар майҙанда ауыл хужалығы культуралары һәләк булған. Улаҙың күпселек өлөшөн яҙғы иген культуралары тәшкил итә. Шулай уҡ ужым, техник һәм мал аҙығы культуралары зыян күргән.\nБүздәк районында йәмғеһе 3474 гектар майҙанда ауыл хужалығы культуралары зыян күргән.\nАҙна эсендә Мәләүез, Әлшәй, Стәрлетамаҡ, Бүздәк, Благовар, Кушнаренко, Яңауыл, Ҡалтасы һәм Асҡын райондарында борсаҡ яуыуы теркәлгән. Иң ҙур борсаҡ бөртөктәре (ҙурлығы 30 миллиметрҙан ашыу) Мәләүез районының метеорология станцияһында теркәлгән. Иҫегеҙгә төшөрәбеҙ, ҙурлығы 20 миллиметрҙан ашыу булған борсаҡ яуыуын белгестәр хәүефле күренеш тип иҫәпләй.


Аниме Секс Уйын – Уйын Бушлай Порно Хентай\nҺеҙ Бында Фантазияға Урын Анин Был Секс Уйындар Аша Хентай\nИнтернет уйынын сексуаль хардкорный эш ҡасан етә, беҙ шул факт менән осрашырға тейеш, тип яртыһын тиерлек ҡасан дөйөм һаны-йә жанрға ҡарай хентай уйындар ойошторолдо. Ә ҡағыла аниме тип-секс-уйындарға, йәғни тел беҙ иң яҡшы һайлау бер ҡасан уйындар ойошторола, уның төҙөлөшөн бер нисә уйнарға мөмкин, һәм һеҙ сайттың уларҙы бушлай тәҡдим итә, ул һәр ерҙә ышаныслы һәм арзан. Беҙ был коллекцияһын йыйа башлай, уны, ысынлап та ла, эшләргә теләүселәрҙең беҙгә кросс-платформа. Һәм беҙ бының өҫтөндә ныҡлап эшләй. Был HTML5 китапханаһы нигеҙе булып-уйын., Әммә факттарҙы инҡар итә алмай шул беҙ, өлкәндәр был уйындарҙа беҙҙең дәүер өсөн бер нисә ғәжәйеп flash килтерә, шуға күрә беҙ бөтә был хентай алыу-флеш-уйыны индерелә һәм был яңы коллекцияһын улар үткәндәрҙе, әммә һуң ғына, беҙ уларҙы яңынан эшләү өсөн теләсә ниндәй төҙөлөшө булараҡ, һеҙ уларҙы белә, бәлки, туранан-тура һеҙҙең браузер.\nСекс уйындар анин-был күберәк уйын ябай порно сайттар. Беҙ белеп бөтә, тип һеҙҙең интернет булһа ла унда ине, анин - бик әүҙем һәм берләшмәләре сплоченно. Шулай итеп, беҙ шул иҫәптән беҙҙең сайты функцияларын ҡайһы бер берләшмәләре, уларҙың һәр теләүсе бушлай файҙалана ала. Хәҙер инде беҙ булып хентай үҙәге-уйын, ҡайҙа һеҙ виртуаль дуҫ ҡуҙғатылған, тикшереү анин үҙ-теләк. Коллекция һәм, уларҙы беҙ тәҡдим итә, ҙур. - Булмауға ҡарамаҫтан, һеҙ нимә менән шөғөлләнә, был һеҙгә беҙҙең сайтта табырға була., Аниме беҙҙең күп булыр,-пародийный уйындары, шулай уҡ сумасшедшем һәм енси тарихында үҙенсәлекле уйыны менән ҡайһы бер персонаждарҙың була, ләкин беҙҙә өр-яңы, һеҙ табы иң бысраҡ тикшерелде. Дөйөм алғанда, был сайттар, улар һеҙҙең шулай оҙаҡ көттөк. Һәм барыһы ла әҙер, бөгөн кис һеҙҙең өсөн шатландырҙы. Беҙҙең сайтта уҡытыу тураһында ентекләп параграф икенсе.\nБөгөн Кискә Барлыҡ Хыялдар Аша Төплө Аниме\nБыл сәбәп менән башланды, уға ярашлы, һеҙ, моғайын, бында беренсе сиратта. Моғайын, бында сөнки һеҙ, телисез трахнуть был аниме персонажы яратҡан бөтә нимә, йыл буйы уларға ғашиҡ булды. Һәм беҙҙең иң ҙур коллекция булып анин-пародийный порноигра, ул интернет күрҙе. Иң популяр уйын булыр өсөн беҙҙә бөтә пародийный аниме-сериалы кеүек La Kill Kill, Bleach, Naruto, хатта One Man One һәм Piece Punch. Әммә был түгел, тимәк, йәшерен уйын аниме һәм манга беҙҙең пародийный персонаждары менән бик күп түгел, уларҙа ла шулай уҡ яҡшы билдәле мейнстрим-донъя порно., Шул уҡ ваҡытта классиканы бөтә барыу, бөтөнләй башҡа юл менән килгән һәм беҙ. Сөнки уйындарын күп уйнау покемон һеҙ беҙҙең сайты, шулай уҡ иң күп персонаждар ҡатнашлығында уйын дракон була. Был осраҡта, әгәр һеҙ ҡыҙыҡ, эйе, уйын касумь беҙҙең менән булды.\nӘ уйыны үҙенсәлекле булыуы тағы, анин стиль булдырыу, енси масть цыпочки менән бөтә. Беҙҙең ғаиләлә секс-уйын менән анин-ҡыҙ. Иң матур ҡыҙҙар һәм апаһы һеҙ был коллекцияһынан табыла, ул инцест тел-ағзаһы. Һеҙ шулай уҡ грустная анин табыу-беҙҙең сайтта бөтә төр милф мажаралары. Ә тағы ла секс-уйын менән монстр, рәт-рәт була алмайҙар, сөнки беҙ коллекция хентай-секс-уйын бер ниндәй ҙә щупальце порно менән иҫкеһе яҡшы.\nҠасан етә эш уйын жанрындағы, беҙҙең күп булған секс-симулятор, улар раят енси төп иғтибар бүленде, шулай уҡ RPG-уйындар, ҡыҙыҡлы тарихты өйрәнеү өсөн һәм һеҙ аласаһы бер нисә безумие. Әгәр һеҙ хаҡындағы сюжеттарҙың бөтә икән, текстарҙы һеҙҙең сайтка бер нисә ҡыҙыҡлы уйындар twine манге беҙҙен буйлап сәйәхәткә ебәрә.\nБеҙ шулай уҡ бар булған бер-нисә уйынды, йәғни уның өсөн тәғәйенләнгән өсөн ваҡытта һеҙҙе үлтерергә, һеҙҙе саҡырыу ташлауы, аҡыл, шулай уҡ наградалар һеҙҙең эротическое уята. Кәрттә мин аренала уйындар һәм башватҡыстар хәрби яҡ тураһында һөйләгәс, ул, һис шикһеҙ, ниндәй хайран отаки.\nҺеҙҙең Браузер Уйын Уйнап Аниме\nАниме секс-браузерный раят менән генә уйын бара. Тимәк, һеҙ бер нәмә юҡ скачивать ҡуйырға һәм ниндәй тура килә-үҙенең браузер йәки киңәйә. Хентай ремастировать html5 коллекция һәм уйын-флеш-уйыны нисек булып эшләгән арбаны телефон, компьютер һәм планшеттар, булыу-булмауға ҡарамаҫтан, һеҙ ниндәй браузер ҡуллана, шул тиклем лә, әлегә ул буласаҡ тормай хәҙерге заманда. Шулай уҡ беҙҙең сайтыбыҙ тәғәйенләү өсөн тәҡдим кросс-интерфейс өсөн кәрәкле инструменттар менән дөрөҫ пользовательский навигация барлыҡ платформаларында., Бындай уйын менән Коллекция хардкорный һаны, ҡоралдары һәм кәрәк булыуға ҡарап беҙ яҡшы откалиброванный уйлайым, һеҙ табырға ярҙам итер өсөн, сезгә ни кәрәк секундта һанап була. Беҙ бөтә уйынды браузерҙәр аниме һәм һәр һын-персонаждар, улар аҙашмаған булһа, бөтә өсөн уйын ҡыҫҡа тасуирлама яҙыу һәм, уның без цензуры рәсем рәүешендә күрһәтеләсәк. Был беҙгә ҡағылмай функциялы берләшмәһе сайттар, улар һеҙ бушлай файҙаланырға мөмкин буласаҡ. Һеҙ сайттың булһа ла ҡатнашырға кәрәк, кереткәнсе һеҙ был хәбәрҙе иғлан таҡта йәки комментарий ҡалдыра ала.\nУйын Өсөн Бөтә Уйынсыларға Беҙҙең Әҙәпһеҙ Бушлай Отаки\nХәйер, беҙҙә иң яҡшы коллекция анин булһа-интернет порноигр, был иң яҡшы, нимә булыр беҙ. Иң яҡшы сайттың етәксе һ. б.-был уйындарҙың барыһы ла, беҙ уларҙы бында күрһәтеп, түләүһеҙ. Һеҙ түләргә тейеш осраҡта ла аҙ түгел. Йәки беҙ ниндәй ваҡытта түләү иғәнәләрен һеҙҙең шәхси мәғлүмәтте һеҙҙең һәм һеҙ һорарға мәжбүр. Беҙҙең ҡайһы бер сайттағы иғлан ителгән, әммә уларға ла йүнәлтергә була тороуына һылтанып, улар успевающий тәҙрә түгел, видео-һәм беҙҙең бер ниндәй ҙә нескипировать юҡ, улар һеҙҙе ҡарарға тейеш, барып уйнай алмай., Был әлеге бушлай онлайн-уйын experience sex, хәҙерге сайт, ул китерелә менән gnu, һеҙҙең өсөн кәрәк анин-ҡарай. Наслаждайся!


Рәсәй һәм Донъя хәбәрҙәре | ГТРК «Башкортостан» - Хәбәрҙәр | 128890\n11 марта 2019 — 23:14 ГТРК «Башкортостан»\nРәсәй оборона министрлығы сәхифәһендә Рәсәйҙең Су-27 самолетының Американың РС-135 самолетын ҡыуып етеп илебеҙҙең сигенән ҡыуып сығарыуы тураһындағы видео барлыҡҡа килде. Был хәл Балтик диңгеҙе өҫтөндә теркәлә. Ҡушма Штаттарҙың самолет-разведчигы тиҙ арала сик буйын сығып өлгөргән тип хәбәр ителә.\nВенесуэла президенты Николас Мадуро илдә тотороҡлолоҡто ҡаҡшатҡан “аҡылдан яҙған аҙсылыҡты” еңергә вәғәҙә биргән. Уго Чавестың һәләк булыуының алты йыллығын билдәләгәндә сығыш яһап ул оппозиция яҡлыларҙы ул шулай тип атаған. Мадуро үҙе яҡлыларҙы урамға сығып империалистарға ҡаршы көрәште көсәйтергә саҡырған.\nРязань өлкәһендә полиция хеҙмәткәрҙәре ялған аҡса эшләүсене ҡулға алған. Мәскәү өлкәһендә йәшәүсе ирҙең ҡуртымға алған фатирында 2 мең һумлыҡ 1 мең 250 купюра табылған. Енәйәт эше ҡуҙғатылған.\nЖеневалағы автосалонда айырым ширҡәттәр киләһе йылдан ҡатнашмаҫҡа уйлай. Шуға ла быйылғыһы традицион форматта үткән һуңғы күргәҙмә. Унда меңдән ашыу яңы автомобиль менән танышырға мөмкин. Тиҙҙән улар Европа, Америка, Рәсәй юлдарына сығасағ. Күргәҙмә тағы ла ике аҙна эшләй.


Әбйәлил районында күренекле табип Ишмырҙа Һиҙиәтовҡа һәйкәл ҡуйылды - Bash.News\nӘбйәлил районында күренекле табип Ишмырҙа Һиҙиәтовҡа һәйкәл ҡуйылды\nӘбйәлил районында күренекле табип Ишмырҙа Һиҙиәтовҡа һәйкәл ҡуйылды https://bash.news/news/100371_bjlil_rajonynda_krenekle_tabip_ishmyra_iitova_jkl_ujyldy\n11 июл 2019, 00:34\nӘбйәлил районында Рәсәйҙә тәүге ауыл хосписын асҡан табип Ишмырҙа Һиҙиәтовҡа һәйкәл асылды. Ғиппократ антына тоғролоғон һәр аҙымы меннә иҫбатлаған доктор 80-дән ашыу ғилми хеҙмәт авторы. Тәрән белемле табип һәр ваҡыт кешеләргә й!ылы мөнәсәбәте, ябайлығы менән дә айырылып торған. Теманы БСТ каналы хәбәрсеһе Азат Ғәлиуллин дауам итә.\nИшмырҙа Һиҙиәтовтың исемен мәңгеләштереү тантанаһы төрлө төбәк халҡын бергә йыйҙы. Шәхесте яҡындан белгәндәр генә түгел, ҡасандыр уның ҡулы аҫтында дауаланған пациенттар ҙа махсус килде. Сығыш яһаусылар Ишмырҙа Хәйернур улы тураһындағы яҡты иҫтәлектәре һәм хәтирәләре менән уртаҡлашты. Ул башҡарған эштәргә рәхмәт һүҙҙәре лә яңғыраны.\nИшмырҙа Һиҙиәтов халыҡты дауалап ҡына ҡалманы, медицина тармағында эшләрлек белгестәр ҙә әҙерләне. Уның ярҙамында күптәр уҡып сығып, заманында һөнәрле лә була.\nҺәйкәлдә һынландырылған шәхесте халыҡ таныны. Ишмырҙа Һиҙиәтов рухының ҡайтыуын билдәле улар. Галстук таҡҡан, аҡ халатлы табиптың, ваҡытында ҡулынан төшөрмәгән портфеле, хоспис проектының документтары ла урын алған. Тормош иптәше Венера Фәрит ҡыҙы ла күңел һандығында һаҡлаған ҡәҙерле иҫтәлектәрен ҡуҙғатты.\nХәйернур улы Гиппократ антына тоғролоҡ һаҡлауҙан тыш, медицина тарихында яҡты эҙ ҡалдырыусы булып та танылды. Рәсәйҙә тәүге ауыл хосписын асҡан табип Әбйәлил районында ғына түгел, республикала ла билдәле шәхес ине.\nАвтор: Азат Ғәлиуллин.\nТөньяҡ-көнбайыш райондарҙың халҡын күсмә поликлиникалар ҡабул итәсәк\n00:12, 23 июл\nӨфөлә күп функциялы реабилитация-мәғариф үҙәге төҙөлә\n12:03, 19 июл\nБашҡортостан дауаханаларында “аҡыллы ҡабул итеүселәр” эшләй башланы\n11:00, 19 июл\nҺаулыҡ – иғтибар үҙәгендә\n11:00, 18 июл\nМедицина өлкәһендә ялыуҙар кәмегән\n23:10, 17 июл


Заман менән бергә\nТөп бит Гәзиттең архивы №1 июль 2016 Заман менән бергә\n26.07.2016 00:00\tӘлфиә НУРАЕВА, Нуриман районы.\nНуриман районының һабантуйҙары үтә торған аҡланда, Ҡыҙыл Яр ауылы биләмәһендә, «Урал мираҫы» II башҡорт этнофорумы уҙҙы. Уны Йәш яҡташтар берлектәре ассоциацияһы ойошторҙо, Мәҙәниәт министрлығы һәм Нуриман район хакимиәте һәр яҡлап ярҙам күрһәтте.\nСарала ҡатнашыусыларҙы сәләмләгәндән һуң райондың үҙешмәкәр коллективтары “Мәңге йәшә, Башҡортостан “ тигән музыкаль-хореографик композиция күрһәтте. Билдәле йырсы Сабина Кучаева, «Урал моңо-2016» халыҡ-ара фестивалендә беренсе урынды алған “Йатаған “ төркөмө, Нуриман һәүәҫкәрҙәренән йырҙар авторы һәм башҡарыусы Миләүшә Имашева, шиғри һүҙ оҫтаһы Фәнзилә Зарипова сығыш яһаны.\nӨс көн буйы мауыҡтырғыс лекциялар, файҙалы оҫталыҡ дәрестәре, республика һәм Рәсәй кимәлендә танылыу яулаған шәхестәр менән осрашыуҙар, спорт ярыштары, этноквест, тренингтар барҙы, башҡорт режиссерҙарының фильмдарын ҡарау ойошторолдо.\nФорум йәш быуынды милли традицияларҙы һаҡлап, заман менән бергә атларға өйрәтеү маҡсатын ҡуйғайны. Унда ҡатнашыусылар өсөн сығыш яһаған абруйлы спикерҙар ярҙамында был маҡсатҡа өлгәшмәй ҡалынмағандыр. Йәштәргә нисек итеп грант алыу, башҡорт әҙәбиәтендә фекерләү ирке тураһындағы сығыштар бик оҡшаны. Билдәле бизнес-тренер Ғабдулла Хәмитов, үҙ проектыңды тәҡдим итергә, кеше алдында сығыш яһарға өйрәтеп, ҡыҙыҡлы күнекмә үткәрҙе.\nЛекциялар һәм тренингтар менән йәнәш «Бюрократ» уйыны ҡыҙҙы. Буласаҡ эшҡыуарҙар һәм йәш йәмәғәт эшмәкәрҙәре төрлө инстанциялар буйлап йөрөнө, һәр ҡайһыһы үҙ проектына аҡса, матди ярҙам йә кәңәш-төңәш алырға тырышты.\nМәскәүҙән «ФинЭкспертиза» компаниялар төркөмөнөң генераль директор урынбаҫары Илгиз Байморатов карьера баҫҡыстарынан күтәрелеү стратегияһын аңлатты, кәңәшмәләр, ултырыштар алып барырға өйрәтте, үҙенең шәхси финанстарына идара итеү тәжрибәһе менән уртаҡлашты.\nСараға республика райондарынан һәм башҡа өлкәләрҙән делегациялар килгәйне. Тирмәләр ҡороп, хас башҡортса көнкүреш өлгөһөн, онотола барған халыҡ кәсептәрен күрһәтеүселәр булды. Нуриман районының Яңы Күл ауылынан лента һуғыу оҫталары ла форумда ҡатнашыусыларҙың иғтибарын йәлеп итте.


Өфөлә милли китаптың тарихы тураһында китап-альбом баҫылып сыҡты\n29 Ғинуар 2020, 12:17\nЗәйнәп Биишева исемендәге Башҡортостан «Китап» нәшриәтендә Марс Әхмәҙуллиндың «Милли китап сәнғәте» исемле китап-альбомы донъя күрҙе.\nКитап ҡулъяҙма китап, мосолман каллиграфияһы, милли типография сәнғәтенә нигеҙ һалыу һәм уның үҫеше, Башҡортостандың милли баҫмаларында конструктивизм хаҡындағы бүлектәрҙән тора.\nБаҫмала Башҡортостандың ғәрәп, латин һәм кириллица шрифтары менән йыйылған, әҙәби-художестволы, фәнни, ижтимағи-дини йөкмәткеле баҫма продукцияһы өлгөләре бирелгән. Ҡулъяҙма китаптан хәреф йыйыуға тиклем, баҫма сәнғәттең стилистик һәм технологик үҙенсәлектәре контексында эволюция үҫеше күрһәтелгән.\nАйырым бүлек төрлө быуын китап эше оҫталарына бағышланған.\nКитапта Роза Буканованың «Башҡортостан китап нәшриәтен ойоштороу тарихы (1917–1922 йылдар)» мәҡәләһе лә индерелгән.\nБаҫмала Милли архив, Әхмәтзәки Вәлиди исемендәге Милли китапхана, Милли музей, Милли әҙәбиәт музейы, Башҡортостан Республикаһының Дәүләт китап палатаһы, Рәсәй Фәндәр академияһының Көнсығыш ҡулъяҙмалары институты, шәхси китапханалар фондтарынан материалдар файҙаланылған.\nКитап милли китаптың тарихы менән ҡыҙыҡһыныусыларға тәғәйенләнгән.


Бөтә Рәсәй тынлыҡ минуты | ГТРК «Башкортостан» — Новости Уфы и РБ\n22 июня 2020 — 12:43 ГТРК «Башкортостан»\nБыйылдан башлап 22 июнь, Хәтер һәм ҡайғы көнөндә, Бөйөк Ватан һуғышы башланыуға арналған берҙәм тынлыҡ минуты иғлан ителә. Ул ил буйынса бер мәлдә – Мәскәү ваҡыты менән  — 12 сәғәт 15 минутта башлана. Фашист илбаҫарҙарының һөжүмен хәтергә алыу йәһәтенән ғәҙәттә бихисап мемориаль саралар ойошторола. Тынлыҡ минуты әлегәсә уларҙың бер өлөшө ине. Телевидение һәм радио каналдары был ваҡытта үҙ теләге менән бер минутҡа тын ҡалһа, 2020 йылда Тынлыҡ минуты тарихи ваҡытта бөтә илдә бер юлы үтәсәк. Рәсәй Хөкүмәте Премьер-министры Михаил Мишустин ҡул ҡуйған документта был ваҡиға йыл һайын 22 июндә Мәскәү ваҡыты менән 12 сәғәт 15 минутта башлана, тип билдәләнгән. Тап ошо ваҡыттың һайланыуы осраҡлы түгел: 1941 йылдың 22 июнендә Советтар Союзы халҡына дәүләт хөкүмәте нацист Германияһының илгә һөжүм итеүе тураһында мөрәжәғәтнамә тапшырған.\nБөгөн Өфөлә 14 сәғәт 15 минутта республика биләмәһендә эшләгән бар дәүләт телевидение һәм радио каналдары ла Бөтә Рәсәй тынлыҡ минутын тапшыра.


Тырышҡан кеше ҡайҙа ла уңа\n26 Июль 2019, 20:05\nҒәҙәттә, берәй бизнеста йә яратҡан шөғөлө, мауығыуҙары аша уңышҡа өлгәшкәндәр тураһында яҙам. Әммә республикала йәшәгән күп йәштәр һөнәри эшмәкәрлегендә лә юғары бейеклектәр яулай. Таныштырасаҡ егет тап шулар иҫәбендә. Алдағы мәҡәләләремде уҡығанығыҙ булһа, башҡаса фекерләгән ирекле эшҡыуарҙарға күберәк иғтибар йүнәлткәнемде аңлағанһығыҙҙыр. Ә бөгөнгө геройым уникаль. Шулай тип ҡыйыу рәүештә әйтә алам, сөнки ялланып эшләгән, әммә тормошо менән ҡәнәғәт булғандар һирәк. Ҡыҙыҡ: уларҙың көнитмеше нисек ҡоролған икән? Әйҙәгеҙ, йәнә бер шәп замандашыбыҙҙың – Булат ШӘРӘФЕТДИНОВТЫҢ донъяһын бергәләп байҡайыҡ.Дауамы:\nҒәҙәттә, берәй бизнеста йә яратҡан шөғөлө, мауығыуҙары аша уңышҡа өлгәшкәндәр тураһында яҙам. Әммә республикала йәшәгән күп йәштәр һөнәри эшмәкәрлегендә лә юғары бейеклектәр яулай. Таныштырасаҡ егет тап шулар иҫәбендә. Алдағы мәҡәләләремде уҡығанығыҙ булһа, башҡаса фекерләгән ирекле эшҡыуарҙарға күберәк иғтибар йүнәлткәнемде аңлағанһығыҙҙыр. Ә бөгөнгө геройым уникаль. Шулай тип ҡыйыу рәүештә әйтә алам, сөнки ялланып эшләгән, әммә тормошо менән ҡәнәғәт булғандар һирәк. Ҡыҙыҡ: уларҙың көнитмеше нисек ҡоролған икән? Әйҙәгеҙ, йәнә бер шәп замандашыбыҙҙың – Булат ШӘРӘФЕТДИНОВТЫҢ донъяһын бергәләп байҡайыҡ.\nБЕЛЕМДЕ ТӘЖРИБӘ НЫҒЫТА\n– Булат, ҡайҙа эшләүең хаҡында һөйләп үтһәң ине. Эшмәкәрлегең менән ҡәнәғәтһеңме, эш йүнәлешеңде үҙгәртергә йыйынмайһыңмы?\n– Әлеге мәлдә «НЕФТЕГАЗ» фәнни-тикшеренеү проект институтында төҙөлөштө ойоштороу һәм смета документтары проекттарын төҙөү бүлеге мөдире булып эшләйем. Эшмәкәрлегем менән бик ҡәнәғәтмен, сөнки яңы технологиялар ҡулланып, һәр ваҡыт үҫеш юлындағы тармаҡта профессионалдар мөхитендә эшләйем. Һөнәри кимәлдә лә, интеллектуаль йәһәттән дә үҫергә мөмкинлек бар.\nЙүнәлеште үҙгәртеү хаҡында уйланғаным юҡ, әммә проектлау өлкәһендә үҙ предприятиемды асыу маҡсаты юҡ түгел. Был йәһәттән эштәр башланды ла инде.\n– Ә ҡайҙа уҡының һәм алған белемеңдең әлеге һөнәри эшмәкәрлегеңдә кәрәге тейҙеме? Был хаҡта һорамай булдыра алмайым, сөнки күп миллионерҙар белемһеҙ ҙә уңышҡа өлгәшеп була, тип тәҡрарлай.\n– Нефть-техник университетының архитектура һәм төҙөлөш факультетын тамамланым һәм нефть-газ сәнәғәтендә төҙөлөштәрҙе проектлау буйынса эшләйем. Шулай итеп, һөнәри эшмәкәрлегем алған белемемә туранан-тура бәйле.\nБелемһеҙ ҙә уңышҡа өлгәшеп була тигән менән килешмәйем. Аңлатып үтәм:\n1) Башҡа килгән тәүге өс кеше – Стив Джобс, Билл Гейтс һәм Марк Цукерберг. Уларҙың барыһы ла юғары уҡыу йортона ингән, ә эштәрен параллель рәүештә алып барған. Улай ғына ла түгел, эш башлағанда кәрәкле белгестәрҙе улар тап уҡыу осоронда тап иткән һәм танышлыҡтар булдырған. Ә уҡыу йортон бизнестары сәскә ата, үҫә башлағас ҡына “ташлаған”.\n2) Диплом талап ителмәгән өлкәләр бар (шоу-бизнес, спорт һ.б.). Әммә бының өсөн тәбиғәттән һәләтең, талантың булыуы һәм бәләкәйҙән уларҙы үҫтереү, күнегеү; һынауҙар, конкурс, ярыштар аша үтеү шарт. Ундайҙар юғары уҡыу йортона ингәнсе үк перспективалары хаҡында белгән һәм ҙур эш башҡарған.\n3) Белемһеҙ үҙ бизнесын булдырған өсөнсө төркөм кешеләргә иһә яңы кимәлгә күтәрелеү өсөн барыбер белем алырға тура килә һәм улар вузға уҡырға инә. Миҫал өсөн сауҙа өлкәһен алайыҡ. Һатыу күләме артҡан осраҡта, филиалдар асҡанда иҡтисади белем мотлаҡ.\nӘ хәҙер һанап ҡарағыҙ: белемһеҙ бер нәмәгә лә өлгәшмәгәндәр күпме?..\nҮрҙә әйтелгәндәрҙән сығып, юғары белемдең ҡиммәте бәхәсһеҙ, тип әйтергә була. Шул уҡ ваҡытта диплом алыу уңыш нигеҙе түгеллеген, белемеңде файҙалана белеү, һәр ваҡыт үҫешкә ынтылыу, ныҡышмалылыҡ кәрәклеген дә оноторға ярамай.\n– Ҡыҙыҡ факт. Әллә миңә шулай уңыш йылмая, әллә яҙмыш, тигәндәй, күпселек геройҙарым – Рәми Ғарипов исемендәге 1-се гимназия-интернаттың элекке уҡыусылары. Һин 2005 йылғы сығарылыш, шулай бит? Гимназия һиңә нисек йоғонто яһаны?\n– Ысынлап та, IX-XI синыфта гимназияла уҡыным. Йоғонтоһо иҫ киткес: сифатлы белемдән тыш, дөрөҫ тормош йүнәлеше лә алдым мин унда, тәртипкә өйрәндем. Яңы башланғыстарға нигеҙ һалынды, дуҫлыҡ, туғанлыҡ төшөнсәләре (интернат туғанлығы) нығынды.\n– Бәләкәй саҡта кем булып эшләргә теләй инең? Тап ошо юғары уҡыу йортона инергә тип хыялланғайныңмы?\n– Күпселек малай-шалайға хас булғанса, бәләкәйерәк саҡта милиционер йәки хәрби кеше булырға теләнем. Ҙурая төшкәс үҙемде атайым кеүек инженер итеп күрҙем. Гимназияға уҡырға килгәс, тап Нефть-техник университетына инергә теләнем, ә XI синыфта факультетты һайланым.\n– Тормошта нимәгәлер өлгәшергә теләгән абитуриенттарға ниндәй кәңәш бирер инең?\n– Үҙ-үҙеңә инвестицияларға кәңәш итер инем. Уҡыу осоронда – белем туплау. Эшкә урынлашҡанда, тәжрибә һәм аҡса араһында һайлау тора икән, тәжрибәне һайларға, сөнки киләсәктә тәжрибә, оҫталыҡ һәм белем хаҡын күпләп ҡайтарасаҡ (аҡса менән дә). Ниндәй генә өлкәгә ҡағылмаһын, профессионалдар аҡсаны һәйбәт эшләй. Конкуренттарыңдан яҡшыраҡ булырға кәрәк.\nКҮНЕКМӘГӘ КҮНЕККӘН ЕҢЕЛМӘҪ\n– Төп эшеңдән тыш Башҡортостан Республикаһының америка футболы федерацияһы президенты һәм Өфөләге “Волкодав” америка футболы клубына нигеҙ һалыусы ла булдың. Бындай идея ҡайҙан килде? Һәм ни өсөн тап америка футболы?\n– Беренсенән, спортта командалы уйын төрҙәре оҡшай. Миңә, техник фекер йөрөткән кешегә, уйынсыларҙың хәрәкәтенән бигерәк тренерҙарҙың тактик алымдарын күҙәтеү ҡыҙыҡ ине. Ә америка футболында һәр ярыш һайын яңы тактика ҡулланыла, һөжүм иткәндә лә, һаҡланғанда ла.\nИкенсенән, америка футболы – ирҙәр уйыны: хәрәкәтсел, бәйләнешле, ҡаты. Уны “яландағы шахматтар” тип тә йөрөтәләр.\nӨсөнсөнән, мәктәп осоронда – еңел атлетика, университетта гирь спорты менән шөғөлләнгәйнем. Америка футболы – физик көс, тиҙлек һәм тактика берләшмәһе. Шуға ла әлеге спорт төрө менән мауығыуым ғәжәп түгел.\nӨфөлә Америка футболы 2010 йылдан башланғыс алды, 2013 йылда Федерация барлыҡҡа килде һәм төрлө кимәлдәге ярыштарҙа ҡатнаша башланыҡ. Тәүҙә ябай уйынсы инем, унан капитан итеп ҡуйҙылар, артабан тренер һәм Федерация президенты.\n– Хәҙер “идарасы” булмаһаң да, әлеге проект уңышлы эшләй. Клубтың эштәре ни хәлдә? Унда кемдәр эләгә ала?\n– Команда үҫешә, ярыштарҙа ҡатнаша. Тренерлыҡтан китһәм дә, Федерация Президиумында торам. Әлеге мәлдә уйынсылар туплайбыҙ. Теләгән һәр кем бара ала. Физик яҡтан бик демократик спорт төрө тип билдәләр инем: командаға төрлө позицияла 67-нән 145 кг-ға тиклем ауырлыҡтағы, буйҙары 172-191 см булған 16 йәштән 37-гә тиклемге уйынсылар йыйылған. Күнекмәләр аҙнаһына 2 мәртәбә уҙғарыла. (Тулыраҡ мәғлүмәт fafrb.ru сайтында һәм Бәйләнештә төркөмөндә vk.com/afufa).\n– Спорт тормошоңа йоғонто яһамай ҡалмағандыр. Америка футболы менән шөғөлләнә башлағас, үҙгәрештәр кисерҙеңме?\n– Ниндәй генә спорт төрө булмаһын, һаулығыңды, физик торошоңдо үҫтереү, нығытыу, характер, тәртип тәрбиәләү өсөн файҙаһы шаҡтай. Төрлө ярыштарҙа, семинарҙарҙа ҡатнашҡас, үҙебеҙҙең илдә генә түгел, сит илдәрҙә лә танышлыҡтар арта (Рәсәй милли йыйылма командаһы, АҠШ тренерҙары).\n– Булат, бындай спорт проекттары беҙҙең республикала уңыш ҡаҙана аламы, нисек уйлайһың?\n– Әлбиттә, спорт проекттары үҫешә, Өфөлә генә әллә күпме миҫал килтерергә була. Фекерҙәштәр төркөмө һәм команданы тотоп тороусы төп көс булһа, үҫеш ҡотолғоһоҙ.\nВАҠЫТ ҠӘҘЕРЕН ЭШҺӨЙӘР БЕЛӘ\n– Спорттан тыш, тормошоңда бүтән мауығыуҙарға урын бармы?\n– Әлеге мәлдә төп ваҡытымды эшемә һәм ғаиләмә бағышлайым. Үҙ ҡулдарым менән нимәлер эшләргә яратам: ҡаланан ситтәге еребеҙҙә балалар майҙансығы эшләп ҡуйҙым, өйҙә ремонтты һәр саҡ үҙем башҡарам. Буш ваҡытым ҡалһа инде, ҡулыма китап алам.\n– Ә ниндәй китаптар хәтереңә уйылып ҡалды, тәрән эҙ ҡалдырҙы?\n– Һәр уҡылған китап аңда, кеше үҫешендә эҙ ҡалдыра. Шуларҙың иң әһәмиәтлеләре:\nЭрих Фроммдың “Анатомия человеческой деструктивности” тигән фәлсәфәүи китабы тарих, палеонтология, кеше психологияһы һәм физиологияһы нигеҙендә ҡабул ителгән ҡарарҙарҙы аңларға ярҙам итә;\nНикколо Макиавеллиҙың «Государь» тарихи трактаты (дәүләт менән идара итеү тәжрибәһе нигеҙендә) уйланырға мөмкинлек бирә;\nКитами Масаоның «Самурай без меча» шулай уҡ фәлсәфәүи китап, көс ҡулланмайынса, аң һәм аҡыл ярҙамында маҡсатҡа өлгәшеү тураһында. Ярлы крәҫтиәндән алып Япония хакимына тиклем үҫкән кешенең тормош юлы тасуирлана унда;\nЭрих Мария Ремарктың «Время жить и время умирать» романы, Икенсе Бөтә Донъя һуғышы тамамланыр алдынан Германияла барған хәлдәр тураһында.\n– Һинең ише шәп егеттәрҙе ниндәй атай-әсәй тәрбиәләй икән? Ғаиләң менән дә таныштырып кит әле.\n– Атайым – Шамил Мансур улы Ишембай районының Тәүбәнге Әрмет ауылынан, Ишембай район элемтә үҙәге етәксеһе булып эшләне, ҡыҙғанысҡа ҡаршы, 2012 йылда мәрхүм булып ҡалды. Әсәйем – Әлфирә Әҙеһәм ҡыҙы Иҫке Яппар ауылы ҡыҙы, әле Өфөлә тора. Айгөл исемле һеңлем бар.\nЯратҡан ҡатыным Уралиә – Сибай һылыуы, Авиация-техник университетын һәм БДУ-ла магистратура тамамланы. 5 йыл элек өйләнешеп, ике бала тәрбиәләйбеҙ. Улыбыҙ Айратҡа – 4, ҡыҙыбыҙ Алинаға 1 йәш.\n– Ирҙең уңышы ҡатынының уға ышанысына бәйлеме?\n– Һис шикһеҙ! Тап ҡатын-ҡыҙ иргә йүнәлеш һәм илһам бирә. Ышаныслы тыл булғанда алға ынтылыу һәм бейеклектәргә үрмәләү еңелерәк.\n– Журнал уҡыусыларға ниндәй теләктәрең булыр?\n– Ваҡытты ҡәҙерләү кәрәк. Тулыландырып булмай торған сығанаҡ бит ул. Һәр нәмәнең үҙ ваҡыты икәнде аңлау зарур: ваҡытында белем алыу, ваҡытында ғаилә ҡороу, ауырымаҫ элек һаулыҡты ҡайғыртыу һ.б. Шулай уҡ көн һайын беҙҙе уратып алған ваҡ ҡына шатлыҡтарҙы ла ҡәҙерләй белеү мөһим.\nМинең өсөн геройымдың донъяһы шул тиклем киң икәнен белеү көтөлмәгәнсә ҡыуаныслы! Уның тәжрибәһе, белеме, мәҙәни кимәле һоҡландырҙы. Ҡалыплашҡан фекерҙәрем юҡҡа сыҡты һәм мин ҙур ҡыуаныс менән эре компанияға “бил бөгөп” тә бәхетле һәм уңышлы булырға мөмкин икәнен аңлай башланым. Үҙеңде ҡыҙыҡһындырған өлкәлә белгес булып, үҙеңә, компанияға һәм тирә-яҡ мөхиткә файҙа килтерәһең икән, үҙе ҙур ҡәнәғәтлек. Йәштәргә, мәктәп уҡыусыларына Булаттан өлгө алһындар һәм әленән үк хыялдарына табан һуҡмаҡ билдәләһендәр ине тип теләге килә.


Ике ауыл балалары бер мәктәптә уҡый\n3 Сентябрь 2019, 13:36\nУрмансы төп мәктәбендә быйыл ике ауылдан бөтәһе 120-нән ашыу бала уҡыясаҡ. Ауылдан – 42, күрше Лаҡлы ауылынан – 79 уҡыусы. Лаҡлыла мәктәп бинаһы әле һүтелә. Ни өсөн? Тулыраҡ – САЙТТА.\nУрмансы төп мәктәбендә быйыл ике ауылдан бөтәһе 120-нән ашыу бала уҡыясаҡ. Ауылдан – 42, күрше Лаҡлы ауылынан – 79 уҡыусы.\nБелем көнө лә ошо мәктәптә үтте. Тантаналы линейкала уҡыусыларҙы, уҡытыусыларҙы, педагогик хеҙмәт ветерандарын, ата-әсәләрҙе “Йүрүҙән” гәзитенең баш мөхәррире Айҙар Ноғаманов, район мәғариф бүлеге вәкиле Резеда Нәсибуллина, ауыл хакимиәте башлығы Зилә Әғзәмова, Лаҡлы мәктәбе директоры Зөлфиә Хәйруллина байрам менән ҡотланы һәм яңы уҡыу йылында уңыштар теләне. Ата-әсәләрҙән Фәнил Шәймырҙин үҙенең ғаиләһе исеменән мәктәпкә туптар бүләк итте.\nУрындағы төп һәм Лаҡлы урта мәктәптәренең башланғыс кластар уҡытыусылары Айгөл Шәймырҙина һәм Гөлназ Мөхөтдинова беренсе класҡа дүртәр бала ҡабул итте.\nӘ Лаҡлыла иһә иҫке мәктәп бинаһы һүтелә. Урынына ике ҡатлы өр-яңы белем биреү комплексы төҙөләсәк. Проектҡа ярашлы, 80 уҡыусыға иҫәпләнгән мәктәп, 40 урынлыҡ балалар баҡсаһы буласаҡ. Төҙөлөш эштәре быйыл башланып, объект киләһе йылға файҙаланыуға ташырылыр, тип күҙаллана.\nРайон мәғариф бүлегенән хәбәр итеүҙәренсә, төҙөлөш мәлендә Лаҡлы мәктәбенең 79 уҡыусыһы ваҡытлыса Урмансы ауылына автобус менән йөрөтөләсәк. Уҡытыу ике сменала ойоштороласаҡ. Шулай уҡ педколлектив та унда эшләп торасаҡ.\nХәтерегеҙгә төшөрәбеҙ, Урмансы төп мәктәбе Лаҡлы урта мәктәбенең филиалы булып тора. Ике ауылдың балалары сменалап уҡытылһа ла, ҡыйынлыҡтар булмаҫҡа тейеш. Урмансылағы ике ҡатлы мәктәптә бар уңайлыҡтар бар. Лаҡлы урта мәктәбе директоры Зөлфиә Хәйруллинаның һөйләүенсә, бындағы белем усағының, Урындағы башланғыстарҙы яҡлау программаһына ярашлы, тиҙҙән спорт залының тәҙрәләре алмаштырыласаҡ (мәктәптеке былтыр яңыртылғайны), эскә йылы бәҙрәфтәр эшләнгән, мәктәп ҡаҙанлығын газ менән йылытыуға күсереү мәсьәләһе лә хәл ителә.


Урал батыр - 3 Июля 2019 - ГБОУ СГИ\nГлавная » 2019 » Июль » 3 » Урал батыр\nКүптән түгел Ишембай районында "Урал батыр" эпосын яттан һөйләүсе йәш сәсәндәрҙең XXI республика бәйгеһе үтте. Мәртәбәле конкурста 28 райондан һәм 8 ҡаланан ике йөҙҙән ашыу конкурсант ҡатнашты.\nСибай гимназия-интернаты командаһы быйыл да уңышлы сығыш яһаны. Әлнисә Алдырханова-Кәримова етәкселегендәге уҡыусылар - Искәндәр Юлдашбаев, Зөләйкә Мөхәмәтова, Заһит Йәноҙаҡов, Илназ Исхаҡовтар, баһалама ағзаларын сағыу сығышы менән ҡыуандырҙы. Һөҙөмтәлә, беҙҙең команда III урынға лайыҡ булды. "Йәншишмә" гәзите иһә командабыҙҙы "" Ата бабам аманатына тоғро ҡалып, милли рух тәрбиәләүсе" номинацияһында билдәләне. Шулай уҡ Искәндәр Юлдашбаев "Йәншишмә" гәзитенең "Иң оҫта роль башҡарыусы", Илназ Исхаҡов "Киске Өфө" гәзитенең һәм "Башҡортостан" ДУП ТРК-һының махсус приздарына лайыҡ булды.\nШуны билдәләү мөһим: быйылғы бәйгелә тәүге тапҡыр "Урал батыр" конкурсының гимны яңғыраны. Авторҙары кем тиһегеҙме? Улар ҙа булһа - Әлнисә Алдырханова-Кәримова (һүҙҙәре) һәм Рәмил Туйсин (көй авторы). Ойоштороусылар ҙа, тамашасылар ҙа бик йылы ҡабул итте.\nРеспублика бәйгеһендә ҡатнашҡан өсөн гимназия-интернат директоры Роза Хаммат ҡыҙы Бикбоваға, команда етәксеһе Ә.Р. Алдырханова-Кәримоваға, тәрбиәүи эштәр буйынса директор урынбаҫары М.М. Хилаловаға, ижади төркөмгә ҙур рәхмәтебеҙҙе белдерәбеҙ!\nКатегория: Достижения | Просмотров: 12 | Добавил: gousgi | Рейтинг: 0.0/0


Яңы күпер | ГТРК «Башкортостан» - Хәбәрҙәр | 121943\n30 ноября 2018 — 17:35\nӨфөнөң көньяғында ағиһел йылғаһы аша өсөнсө күпер төҙөләсәк. Яңы ҡоролма Ағиҙел йылғаһы аша үткән хәҙерге ике күперҙе тоташтырасаҡ. Бынан тыш шулай уҡ дуҫлыҡ монументы һәм Зәки Вәлиди урамы менән Салауат Юлаев проспектындағы юл киҫелеше киңәйтеләсәк. Һуңғы ике йылда Өфө халҡы өсөн генә түгел, баш ҡала ҡунаҡтары өсөн дә ҙур ҡатмарлыҡтар тыуҙырған көньяҡ йүнәлештәге күпер бер-нисә йылдан бер бөтөн күпер булырға тейеш. Көнөнә ике күперҙән кәмендә 120 мең машина үтә. Башҡортостандың транспорт һәм юл хужалығы буйынса дәүләт комитеты рәйесе Тимур Мөхәмәтйәнов әйтеүенсә, яңы күпер төҙөлгәс унда 10 һыҙатлы хәрәкәт булдырыласаҡ. Был иһә киләсәктә машина ағымын ике-өс тапҡырға кәметәсәк. Өфө ҡалаһы өсөн генә түгел, ә республика өсөн әһәмиәтле объект 2 йыл ярым эсендә сафҡа индерелергә тейеш. Республика етәксеһе Радий Хәбиров үткәргән һөйләшеүҙәрҙән һуң “Росавтодор” республикаға 2 миллиард ярым һум аҡса бүлергә ҡарар итте. Проектка ярашлы, үтә әһәмиәтле ҡоролма Ағиҙел йылғаһы аша үткән хәҙерге ике күпер арыһында төҙөләсәк. Эштәр ике этапҡа бүленә. Беренсеһендә яңы күпер төҙөү, икенсеһендә иһә элекке аркалы күперҙе төҙөкләндереү ҡарала. Төҙөлөштөң дөйөм хаҡы яҡынса 6 миллиард һумға баһалана. Ағиҙел йылғаһы аша яңы күпер төҙөү эштәре яҡынса 30 ай самаһы дауам итәсәк. Яңы объект сафҡа индерелгәс, шунда уҡ элекке күперҙе реконструкциялау эштәре башлана. Республика етәксеһе Радий Хәбиров билдәләүенсә, был тәү сиратта Стәрлетамаҡ, Салауат, Ишембай ҡалалары, көнъяҡ райондарҙың социаль-иҡтисади үҫешенә етди этәргес бирергә тейеш. Республика етәксеһе Мәскәүҙә үткән “Рәсәй транспорты” форумы сиктәрендә Росавтодор етәксеһе Андрей Костюк менән осрашыуҙа шулай уҡ Стәрлектамаҡ эргәһенән үткән Өфө-Ырымбур юлын киңәйтеү тураһында фекер алышты. Был тәү сиратта төбәктәге транспорт системаһын яҡшыртасаҡ. Өфөнөң архитектура һәм ҡала төҙөлөшө идаралығы етәксеһе һүҙҙәренсә, яңы объект проекты тикшереү үтеп төҙөлөшкә рөхсәт бирелгән. Һәм киләһе йылдың беренсе яртыһында төҙөлөш эштәрен башланыр тип көтөлә. Киләсәктә күпер менән бергә Зәки Вәлиди урамы һәм Салауат Юлаев проспектындағы юл киҫелешен яңыртыу, шулай уҡ Пугачев урамын киңәйтеү планлаштырыла. Был тәү сиратта машиналар ағымын кәметәсәк.


Дәүләт Йыйылышы - Ҡоролтай депутаттары алдағы өс йылға республика бюджеты проектын ҡарай башланы\n2017 йылда килем - 114 миллиард һумдан ашһа, сығымдар - 124 миллиард һумға яҡын булыр тип көтөлә. Башҡортостан ҡаҙнаһы башлыса ойошмалар һәм физик шәхестәрҙең килем һалымына, акциздарға, милек һалымына һәм дәүләт мөлкәте менән ҡулланыуҙан килгән килемгә ярашлы тулыландырыласаҡ.\nСоциаль түләүҙәр артыр тип күҙҙалана, ә бына юл фондында ҡайһы бер етешһеҙлектәр ҙә булыуы ихтимал. Быйылғыға ҡарағанда, киләһе йыл был тармаҡҡа финанстар аҙыраҡ бүленә. Эш хаҡына килгәндә, әллә ни үҙгәрештәр көтөлмәй.\nКиләһе йылдарға бюджетты планлаштырғанда граждандарҙың фекере лә ҙур көскә эйә. Документ проекты менән Дәүләт Йыйылышы -Ҡоролтайҙың рәсми сайтында танышырға мөмкин. Граждандар унда үҙ тәҡдимдәрен дә еткерә ала. Төбәктең бюджет проектына ярашлы, сығымдар параметрҙары Республика Хөкүмәте тарафынан раҫланған 25 дәүләт программаһы буйынса тормошҡа ашырыласаҡ. Һөҙөмтәле булмаған сығымдарҙы кәметеү, өҫтәмә финанслау ресурстарын табыу, килемде арттырыу буйынса ла даими эш алып барыласаҡ. Депутаттар бюджет проектына ярайһы уҡ үҙгәрештәр индерергә уйлай.


"Торатау" геопаркы | ГТРК «Башкортостан» - Новости Уфы и Башкирии | 146427\nТоратау биләмәһе Рәсәйҙә иң уникаль геопаркы буласаҡ. Был турала Радий Хәбиров тематик кәңәшмәлә белдерҙе. Республика етәксеһе билдәләүенсә, геопаркка инвесторҙар йәлеп итеү өсөн инфраструктура булдырыу зарур. Проекттың концепцияһын Рәсәйҙең дәүләт эшмәкәре Сергей Капков тәҡдим итте. Ул биләмәне үҫтереү буйынса эшсе төркөмдө етәкләй. Геопарк составына билдәле тәбиғәт һәйкәлдәре, геологик, биологик, тарихи әһәмиәткә эйә бихисап урындар индерелгән. Шул иҫәптән Торатау, Йөрәктау, Усолка геологик киҫелеше, “Красноусольск” шифаханаһы һәм “Еҙем” тәбиғәт паркы. Буласаҡ геопарктың майҙаны 4 мең квадрат метрҙан ашыу. Уның проектын сентябрь аҙағында Испанияла үтәсәк Европа геопарктарының 15-се конференцияһында тәҡдим итәсәктәр. Торатауҙа әүлиәләр рухы йәшәй. Шуға күрә башҡорттар был тауға әйткән нәҙерҙәрен үтәгәс, изге ниәт ҡылып, доға уҡып менер булған. Торатауға көн һайын Башҡортостандың район-ҡалаларынан халыҡ ағыла. Эш көндәрендә лә тотош ғаиләләре менән йыйылалар. Милләттәштәребеҙ элек-электән Торатауҙы изге урын тип һанаған. Торатауға көн дә йөҙәрләгән кеше артылғанын статистика ла дәлилләй.. Ә йәйен сәйәхәтселәр һаны меңдән дә ашып китә. Торатау – Башҡортостан тәбиғәтенең уникаль ҡомартҡыларының береһе. Ул Ишембай районында Ағиҙел йылғаһынан алыҫ түгел Туғар һалған күле буйында урынлашҡан. Тауҙың бейеклеге Ағиҙел кимәленән 275 метр, оҙонлоғо 1 километр 200 метр, киңлеге 800 метр. Халыҡ өсөн Торатау көс сығанағы. Тауҙы ғына түгел, уның янындағы тәбиғәтен дә һаҡлап-ҡурсалап торалар. Емеш-еләк, үлән байлығын үҙ мәнфәғәтендә файҙалана. Инде 70-ен ҡыуалаған Фәниә Рәшитова шифалы үләндәр менән сир дауалай, сырхауҙарҙы һауыҡтыра. Торатау битләүендә Башҡортостандың Ҡыҙыл китабына ингән 19, ә Рәсәйҙең Ҡыҙыл китабындағы 10 төрлө үлән үҫә. Йәмғеһе бында үләндәрҙең 100-ҙән ашыу төрө бар. Фәниә Рәшитова 12 үләндән сәй әҙерләп эсә. Ул һаулыҡҡа файҙа һәм тәнгә сафлыҡ бирә, ти. Ағинәй үләндәрҙән бер-нисә төнәтмә эшләй. Улары ла төрлө сирҙәрҙән дауа һәм сәйәхәтселәр араһында мотлаҡ ҡыҙыҡһыныу уятасаҡ, тигән фекерҙә ханым. Йәйен Торатауҙа сит ил туристары ла була. Әммә, әлегә уларҙың һаны аҙыраҡ. Геопарк ойошторолоп, халыҡ-ара туризмды үҫтереү мөмкинлегенә өлгәшелһә, урындағы халыҡҡа, районға яңы мөмкинлектәр асыласаҡ. Быйыл йәй Торатау яны дәрәжә алды. Уның итәгендә йыл да республика йыйыны үтәсәк. Шуға халыҡ өсөн эскәмйәләр, сүп-сар һауыттары, башҡа уңайлыҡтар хәстәрләнгән. Юл буйҙары тәртипкә килтерелгән. Шихан буйын 30 йыл буйы көтөүлек булараҡ файҙаланған Радик Арыҫланғәлин хәҙер бында һаҡсы булып эшләй.. Йыл һайын транспорт һаны күбәйә, уның төрлөлөгө лә арта. Изге урынды тапамаһындар һәм үләндәрен теләфләмәһендәр өсөн Торатау тирәләй ҡанау ҡаҙып сыҡҡандар. Әммә, уның ғына ярҙамы теймәй. Уникаль тәбиғи ҡомартҡыны һаҡлап ҡалыр өсөн геопарк булдырыу иң яҡшы сараларҙың береһе, тип иҫәпләй ғалимдар. Торатау биләмәһе Рәсәйҙең иң уникаль геопаркы буласаҡ. Был турала Радий Хәбиров тематик кәңәшмәлә белдерҙе. Республика етәксеһе билдәләүенсә, геопаркка инвесторҙар йәлеп итеү өсөн инфраструктура булдырыу зарур. Әле “Торатау” геопаркын ойоштороу проекты әҙерләнә. Был эш өс ведомствоға йөкмәтелгән. Улар Юнескола таныныу өсөн досье ла туплай. Әйткәндәй, «Янған-Тау» ҙа Рәсәйҙә беренселәрҙән булып Юнесконың халыҡ-ара статусын алырға йыйына. Был ваҡиға киләһе йылдың башында көтөлә. Бының өсөн бөтә шарттар ҙа бар. Әле шифаханала туристарҙы йәлеп итеү өсөн хәләл тауарҙарын етештереүсе комбинат төҙөлөшө бара. Янғантау һәм Торатау геопарк тип танылһа, был биләмәләргә айырым иғтибар биреләсәк. Икеһенә лә яңы үҫеш юлдары асыла, төбәктең инфраструктураһы камиллаша, тип күҙаллана. Геопарк статусы республиканы донъя кимәлендә танытыусы мөһим ваҡиға буласаҡ.


Республикала «Уйын» байрамында тәүге тапҡыр башҡорт халыҡ уйындары тергеҙелә // Мәҙәниәт | новости башинформ.рф\nРеспубликала «Уйын» байрамында тәүге тапҡыр башҡорт халыҡ уйындары тергеҙелә\n16:13, 8 июня 2016 Мәҙәниәт\nӨФӨ, 2016 йыл, 8 июнь. /«Башинформ» мәғлүмәт агентлығы, Ләйлә Аралбаева/.\n11 июндә Ҡырмыҫҡалы районы Тауһеңер ауылы янында тәүге тапҡыр «Уйын» халыҡ байрамы ойошторола. Байрам 2020 йылда үтәсәк Бөтә донъя фольклориадаһы алдынан «URALFEST» проектының бер өлөшө булып тора. Әлеге проект Башҡортостан Башлығының 9 миллион һумлыҡ грантына лайыҡ булған.\n«Уйын» милли байрамында «Уҡ атыу», «Таш ырғытыу», «Ҡыҙ ҡыуыу» кеүек башҡорт халыҡ уйындарын тергеҙеү ҡаралған. Ҡарау ғына түгел, ошо бәйгеләрҙә һәм ярыштарҙа ҡатнашырға ла мөмкин. Байрам барышында «Ылаҡ» милли уйыны ойоштороласаҡ, интерактив этнографик майҙансыҡтар: «Бүләктәр аллеяһы», солоҡсолоҡ майҙансығы, «Башҡорт йәйләүе», тирмәләр, халыҡ кәсептәре күргәҙмә-йәрминкәһе эшләйәсәк. Ҡунаҡтар ҡымыҙҙан, ҡаҙылыҡтан ауыҙ итә аласаҡ.\nФестиваль барышында халыҡ һәм милли, йәштәр, спорт уйындары, ат сабыштары, көрәш, тирмәләр конкурсы ҡаралған.\nЖюри составында билдәле спортсылар һәм мәҙәниәт, сәнғәт эшмәкәрҙәре эшләй. Жюри рәйесе — Башҡортостандың халыҡ артисы, Салауат Юлаев исемендәге дәүләт премияһы лауреаты Хөрмәтулла Үтәшев.\n«Уйын» халыҡ байрамында Әбйәлил, Бөрйән, Ғафури, Ишембай, Ҡырмыҫҡалы, Учалы һәм Мәләүез райондары вәкилдәре ҡатнаша. Байрам «Ритайым» флешмобы һәм Ҡырмыҫҡалы районының үҙешмәкәр коллективтары концерты менән тамамлана.\nСараны ойоштороусылар — Башҡортостан Мәҙәниәт министрлығы, Республика халыҡ ижады үҙәге һәм Ҡырмыҫҡалы районы хакимиәте. «Уйын» байрамы иртәнге сәғәт 11-ҙә асыла.


Институт алдына яңы маҡсаттар ҡуйылған » "Йәшлек" гәзите\nГазета "Йәшлек" » Новости » Мәғариф » Институт алдына яңы маҡсаттар ҡуйылған\nИнститут алдына яңы маҡсаттар ҡуйылған\nти гәзитебеҙҙең ҡунағы – Башҡортостан Республикаһының Мәғарифты үҫтереү институты ректоры, сәйәси фәндәр кандидаты Рәмил МӘЖИТОВ.\nУл «Йәшлек»те уҡыусылар ҡыҙыҡһынған, атап әйткәндә, БР Мәғарифты үҫтереү институтының эшмәкәрлегенә, өлкә яңылыҡтарына, берҙәм дәүләт имтиханы, электрон белем биреү, федераль дәүләт белем биреү стандарты, уҡытыу программалары мәсьәләләренә ҡағылышлы һорауҙарға яуап бирҙе.\nРифат ӘЙҮПОВ, Ишембай ҡалаһындағы З. Вәлиди исемендәге 2-се башҡорт гимназия-интернаты директорының ғилми эш буйынса урынбаҫары:\n– БР Мәғарифты үҫтереү институтына һәм башҡорт теле кафедраһына рәхмәтемде еткергем килә. Мәктәбебеҙ инновацион майҙансыҡ булғас, беҙ һеҙҙең менән бик әүҙем эшләйбеҙ.\n“Йыл уҡытыусыһы” конкурстарын үткәргәндә баһалама ағзаларын иллегә-илле нисбәтендә юғары уҡыу йорттары һәм мәктәп уҡытыусылары араһынан һайлап ҡуйыу һәйбәт булыр ине.\nЙәш педагогтар буйынса тәҡдимем бар. Әле уҡытыусыларҙың квалификацияһын, белемен арттырыу буйынса курстар күп үткәрелә, мөмкинлектәр байтаҡ. Шулай уҡ яңы эш башлаған йәш коллегаларға методик яҡтан ярҙам итеү, һәләттәрен үҫтереү өсөн республика буйынса айырым мәктәп кәрәк.\nЮғары уҡыу йорттары һәм мәктәптәр араһындағы бәйләнеш яйға һалынған тип әйтеп булмай. Студенттар өсөн селтәрле уҡыу мөмкинлеге бар. Инновацион белем биргән мәктәптәр янында юғары уҡыу йорттарының мәктәптәрен асыу буйынса эш һүлпән бара. Уларҙа балаларҙы 9-сы кластан уҡ профилле әҙерләү мөмкинлеге булыр, уҡыусылар артабан Башҡортостандың юғары уҡыу йорттарында ҡалыр ине.\nНи өсөн республиканың мәғариф өлкәһендә бер урында тапаныу бара? Күрше Татарстанда уҡытыусыларҙы дәртләндереү маҡсатында күп эш эшләнә.\nМәғариф министры ла республикала һәр бер предмет буйынса уҡытыусыларҙы йыйып, проблемаларҙы уртаға һалып “түңәрәк өҫтәл” ойошторһа, уны традицияға индерһә ине.\n– БР Мәғарифты үҫтереү институтын баһалауығыҙ өсөн ҙур рәхмәт! Һеҙ әйткән проблемаларҙы ошо “тура бәйләнеш” мәлендә генә хәл итеү мөмкин түгел. Улар министрлыҡ кимәлендә хәл ителергә тейеш.\nБР Мәғарифты үҫтереү институтының функциональ вазифаһына килгәндә, беҙ йәш уҡытыусыларҙы һөнәрҙәренә өйрәтеү буйынса эште системалы атҡарырға тырышабыҙ. Ул артабан да дауам итәсәк. Быйыл республикала тәүге тапҡыр йәш уҡытыусылар араһында конкурс үтәсәк. Элек ул номинацияла ғына булһа, әле уны ярыш формаһына әйләндерҙек. Положениены тиҙҙән Мәғариф министрлығы раҫлаясаҡ. Был конкурс йәш уҡытыусыларҙы һөнәргә ылыҡтырыу буйынса ҙур аҙым булыр тип ышанам. Методик яҡтан эшләйһе эштәребеҙ бик күп әле.\n“Түңәрәк өҫтәл”гә килгәндә, мин быға риза. Быны хәл итә алабыҙ, уҡытыусылар һәм власть араһында бәйләнеш бик кәрәк.\nЮғары уҡыу йорттары һәм мәктәптәр араһында бәйләнеш, ысынлап та, яйға һалынмаған. Бының буйынса райондарҙа эш алып барыла, ләкин ул даими булырға тейеш.\nГөлфирә ӘХМӘТШИНА, Благовар районының Иҫке Күсәрбай мәктәбе, башҡорт теле уҡытыусыһы:\n– Рәмил Ғиниәт улы, һеҙ етәкләгән институт уҡытыусыларҙың эшләү дәүерендә бер ҙә тамамлай ала алмаған уҡыу йорто булып тора. Сөнки улар хаҡлы ялға киткәнсе даими рәүештә курстарҙа белем арттырып, яңылыҡтар менән таныша. Институттың төрлө инновацион проекттар, яңы методик әсбаптар менән тулыландырылыуы ныҡ шатландыра. Үҙемдең йүнәлешем буйынса башҡорт теле кафедраһы сайтына гел инәм. Унда ҡуйылған бихисап видеолекция, оҫталыҡ дәресе менән танышам.\nБеҙ төрлө районда йәшәйбеҙ һәм шуға ла бер-беребеҙгә барып, тәжрибә уртаҡлашырға мөмкинлегебеҙ юҡ. Ә бына сайттағы дәрестәр кеүек яңы технологиялар ситтән тороп тәжрибә уртаҡлашырға мөмкинлек бирә.\nКиләсәктә дәрестәрҙе сайтҡа төркөмләп, блоктар буйынса ҡуйырға уйламайһығыҙмы? Был яңы мөмкинлектәр асыр ине.\nТөбәк-ара “Башҡорт теле һәм әҙәбиәте йыл уҡытыусыһы” конкурсына ҡағылышлы тәҡдимем дә бар. Унда коллегалар бик матур итеп оҫталыҡ дәрестәре күрһәтә. Шуларҙы ла төшөрөп, сайтҡа урынлаштырһағыҙ ине.\n– Һуңғы ваҡытта республикала электрон уҡытыу концепцияһы тормошҡа ашырылыуы тураһында барыһы ла беләлер. Шул талаптарға ярашлы, һәр мәктәпкә үҙенең мәғлүмәти уҡытыу системаһын булдырыу бурысы ҡуйыла. Был йәһәттән беҙҙең институт та системалы эш алып бара. Видеодәрестәр ҡуйыу ҙа шуға ярашлы тормошҡа ашырыла. Сайтта “Методик материалдар” тигән баннер бар. Унда дәрестәрҙе һала башланыҡ. Әлбиттә, был эште һеҙҙең кеүек тәжрибәле белгестәрҙең ярҙамынан тыш алып барыуы ҡыйын. Шуға күрә лә бөтә республика уҡытыусыларына, асыҡ дәрестәрҙе видеоға төшөрөп, шуны ебәрегеҙ, тип әйткәйнек. Яҙмаларҙы ҡарап, уларҙы системаға һалып бирергә тигән маҡсат бар. “Йыл уҡытыусыһы” номинанттарының сығыштарын интернетҡа һалыу ҙа бик яҡшы идея, был йүнәлештә лә эшләйбеҙ.\nНимәне айырып әйтергә кәрәк – Рәсәйҙә “Асыҡ мәктәп” системаһы булдырыла. Уға ярашлы, иң яҡшы дәрес өлгөләре – контент интернеттағы махсус порталға барыһы ла ҡарай алырлыҡ итеп һалынасаҡ. Әле махсус платформа төҙөлә, асыҡ дәрестәре булған беҙҙең сайт та уға оҡшаш. Әгәр ҙә бала дәрестә теманы үҙләштерә алмаһа, электрон ҡорамалынан өйрәнә аласаҡ.\n– Мин үҙем Бөрйән районынан. Башҡортостандағы ниндәй генә уҡыу йортон алма, уҡытыу башҡа телдә алып барыла. Башҡорт милләтенән булғандар рус телендә һөйләшә һәм аңлата. Башҡорт теленә иғтибарҙы көсәйтергә кәрәк!\n– Күптән эшләгән уҡытыусы, йәмәғәт эшмәкәре тәжрибәһенән сығып, былай тип яуап ҡайтарам. ХХ быуаттың 60-сы, 70 – 80-се йылдарында һәм бөгөн дә республикала башҡорт теленә иғтибар һәр ваҡыт булды һәм бар. Ул, беренсенән, республиканың төп конституцион бурыстарының береһе булһа, икенсенән, балаларыбыҙҙың хоҡуғы булып тора. Бына шуға күрә лә ауыл-ҡалаларҙағы мәктәп, балалар баҡсаларында башҡорт теленә иғтибар етерлек. Башҡортостанда бөтә мәктәптәрҙә башҡорт теле һәм әҙәбиәте кабинеттары булдырылған, дәреслектәр, методик ҡулланмалар менән тейешенсә тәьмин ителгән, дүрт меңдән ашыу уҡытыусы эшләй. Улар балаларға башҡорт телен дәүләт теле һәм туған тел булараҡ өйрәтә. Шуға күрә лә телгә иғтибар юҡ тип әйтә алмайым. Был мөнәсәбәт артабан да кәмемәҫ тигән ҡараштамын.\nӘйткәндәй, был мәсьәлә дәүләт кимәлендә лә хәл ителә. Былтыр Рәсәйҙә Милләт-ара бәйләнеш агентлығы булдырылыуы ла юҡҡа түгел. Ул 87 субъект халҡы үҙенең туған телен өйрәнһен һәм уны тикшереү өсөн ойошторолдо. Милләт-ара мөнәсәбәттәр актуаль һәм киләсәктә лә мөһимлеген юғалтмаясаҡ.\nДилара АСҠАРОВА, Ишембай ҡалаһы:\n– Хәйерле көн! Рәмил Ғиниәтович, минең ҡыҙым быйыл 11-се класты тамамлай. Алдыбыҙҙа ҙур һорау тора: ҡайҙа, нисек уҡырға барырға? Ҡыҙым медицина университетына инергә уйлай. Әммә барыһы ла, унда инеүе бик ауыр, тик “блат” буйынса ғына урынлашып була, ти.\nНи өсөн шулай һуң? Үҙебеҙҙең республикабыҙҙа уҡыу йорттары була тороп, балаларыбыҙ ситкә китергә мәжбүр. Аҡсалылар өсөн генә Өфө университет-институттарының ишектәре асыҡ. Ә ябай халыҡҡа нимә эшләргә? Башыңда белем булып та, аҡсаң булмаһа, нишләргә, ҡайҙа барырға?\n– Берҙәм дәүләт имтихандарынан яҡшы балдар алған сығарылыш уҡыусыһы Рәсәйҙең бөтә ҡалаларында урынлашҡан юғары уҡыу йорто студенты була ала. БДИ-ны индереү тап ошо маҡсатты күҙ уңында тотто һәм ришүәтселек өсөн мөмкинлектәр ҙә юҡҡа сыҡты.\nАҡса түләп индереү тигән һүҙ бөгөн актуаль һәм дөрөҫ түгел. Миҫалдар килтерәйек: төпкөл ауылдарҙан Өфөгә лә, Мәскәүгә лә уҡырға баралар. Иң мөһиме, уҡытыу-тәрбиәүи эште төплө итеп ойошторорға кәрәк. Был – мәктәптәрҙең һәм уҡытыусыларҙың төп бурысы. БР Мәғарифты үҫтереү институты ла эшен ошо проблеманы аңлап ойоштора.\nӘйткәндәй, быйыл Башҡорт дәүләт медицина университетына уҡырға инеү өсөн уртаса балл кимәле 75,3 тәшкил итергә тейеш. Был бик юғары күрһәткес һәм унда уҡырға инеү өсөн яҡшы белем кәрәк. Өфөнөң башҡа уҡыу йорттары 56 балдан 64-кә тиклем уртаса балды һорай.\nБашҡортостанда берҙәм дәүләт имтиханын тапшырыуҙа әле һаман да бер ни тиклем ажиотаж һаҡланып килә. 2014 йылда Силәбе өлкәһендә БДИ буйынса федераль эксперт булдым. Бына шул күрше төбәктә имтихан беҙгә ҡарағанда тынысыраҡ үтте. Беҙҙә юғары власть органдарынан башлап был мәсьәлә буйынса эшләй, ә Силәбелә ундай нәмә юҡ. Унда БДИ алдараҡ, 2000 йылда индерелгәс, имтихан биреү процесы көйләнгән, халыҡ та аптырамай. Бер-ике йылдан Башҡортостанда ла БДИ-ны ата-әсәләр һәм уҡыусылар тыныс ҡабул итә башлар тип уйлайым.\nЗәкинә Саламатова, Хәйбулла районы:\n– Башҡорт теле дәрестәрен ҡыҫҡартыуға нисек ҡарайһығыҙ? Рус һәм башҡорт балаларын бергә уҡытыу осрағына нисек яуап бирерһегеҙ? Балалар баҡсаларында башҡорт телен өйрәтеүгә лә иғтибар кәрәк. Башҡорттар араһындағы һәләтлеләрҙе күтәрергә, уларҙы дәртләндереп, юлдар асып, шәхес итеү ҙә мөһим.\n– Башҡорт телен дәүләт теле булараҡ уҡытыу закон менән нығытылған. Әгәр ҙә ул урындарҙа ниндәйҙер кимәлдә инҡар ителә икән, республикала был проблемаға иғтибар юҡ тигәнде аңлатмай.\nБеҙ барыбыҙ ҙа үҙ телебеҙҙә һөйләшергә, балаларыбыҙҙы тәрбиәләргә тейешбеҙ. Шул уҡ ваҡытта рус һәм берәй сит телде лә белергә кәрәк.\nХалыҡ араһында, милләт, тел, тип янған кешеләр күберәк булһа, үҫешер инек. Ҡыҙғанысҡа ҡаршы, әле битарафлыҡ көслө. Урындарҙа, йәмәғәтселек араһында был эште матур итеп алып барырға кәрәк.\n– Рәмил Ғиниәтович, үҙегеҙҙең мәғарифта эшләү тәжрибәһе, күҙәтеүҙәрегеҙ менән дә таныштырһағыҙ ине…\n– Ҡайҙа ғына эшләһәң дә, һәр осорҙоң үҙ ауырлығы бар. Мәғариф системаһында вазифаның бәләкәйенән алып ҙурына тиклем үткәс, күп нәмәгә һығымта яһарға, үҙ фекереңде белдерергә мөмкин. 1998 йылда дүртәр ай эш хаҡы бирмәйенсә мәғариф конференцияһын үткәргән мәлдәр булды. Әммә ул ваҡытта хәҙерге һымаҡ мәктәп ябыу күренеше булманы, киҫкен һорау тормай ине. Ҡыҙғанысҡа ҡаршы, әлеге мәлдә бындай проблемалар ҡаршыбыҙға килеп баҫты.\nИң мөһиме – элекке һәм бөгөнгө шарттарҙа ла уҡытыусылар ижади эшләне һәм эшләй. Системала үҙенең һөнәрен яратҡан һәм үҫешергә теләгәндәрҙең күплеге һөйөндөрә. Бына шундайҙар арҡаһында мәғарифта үҫеш бара. Илебеҙ тарихындағы һәр мәлдә уҡытыусы халыҡтың оло ярҙамсыһы булды. Ауылдағы бар йәмәғәт эше шул мәктәпкә ҡарап тора. Бер генә миҫал – участка һайлау комиссияларында 40 меңдән ашыу кешенең 30 меңен мәғариф системаһында эшләүселәр тәшкил итә.\nМәғлүмәт заманы килеп еткәс, хәҙер уҡытыусының роле лә үҙгәрә. Элекке һымаҡ, ул берҙән-бер яңылыҡ сығанағы түгел. Яңы технологиялар ҡулланмаған уҡытыусы балаларға ҡыҙыҡ түгел, абруйы бөтә. Уҡыусылар электрон китап йөрөтөргә хоҡуҡлы, уҡытыусы ла шул әсбап менән ҡулланырға тейеш.\n– Рәмил Ғиниәтович, федераль дәүләт белем биреү стандарты индерелгәне бирле уның һөҙөмтәләрен әйтеп үтмәҫһегеҙме?\n– Башланғыс кластар тулыһынса ФГОС буйынса уҡытыла, быйыл ул бишенсе класҡа индерелде. Яңы стандарт уҡытыуҙың идеологияһын билдәләүсе документ булып тора. Элек белем биреү тик традицион формала ойошторолдо, уҡытыусы әҙерҙе генә тапшыра ине. Хәҙер педагог балаларҙы уҡыу эшмәкәрлегенә йәлеп итә, улар үҙ аллы белем алырға тейеш. Яңы стандарттың нигеҙендә психолог А. Асмолов авторлығындағы системалы-эшмәкәрлекле йүнәлеш булып тора. Шулай уҡ дәрестән һуңғы эшмәкәрлек тә күҙаллана.\nӘлеге ваҡытта ФГОС-тың тәүге этабы үтте. Ул уҡытыуҙың бар кимәлендә – балалар баҡсаларынан алып юғары һөнәри белем биреүҙә лә индерелде. Мәктәптәр был стандартҡа тулыһынса 2020 йылға тиклем күсәсәк.\n– Рәмил Ғиниәтович, Мәғарифты үҫтереү институтының эше, тарихы менән дә таныштырығыҙ.\n– Совет дәүләте иң ауыр, аслыҡ осоронда – 1933 йылда, дәүләт мәғарифты үҫтереү институттары кәрәк тип, уларҙы асҡан. Ниндәй генә ҡатмарлы мәл булмаһын, мәғариф системаһы кадрҙарҙы яңыртыуҙы, уларҙың белемен арттырыуҙы талап итә. Беҙҙең кеүек уҡыу йорттары Рәсәйҙең башҡа төбәктәрендә лә бар. Үкенескә күрә, бөтөрөлгән институттар ҙа байтаҡ. Юҡҡа сығарыуы еңел дә, ә бына кире йыйып алыу бик ауыр эш булып тора.\nТап уҡытыусылар, һөнәргә эйә булған белгестәр менән эшләгән уҡыу йорттары актуаллеген әле лә юғалтмай. Беҙҙә йылына 25 меңдән ашыу педагог белемен камиллаштыра, уҡыу йорто республика мәғарифы өсөн бик кәрәк. Закон буйынса һәр уҡытыусы биш йылға бер тапҡыр квалификацияһын арттырырға, яңы белем алырға тейеш. Үҙ теләге менән килеүселәр байтаҡ. Семинар-конференцияларҙа аҙнаһына уртаса 1000 кеше ҡатнаша.\nБеҙҙең институт эшендә конкурентлыҡ та үҫешкән. Шуға күрә киләсәккә яңы пландар, уй-маҡсаттар ҡорғанбыҙ һәм уларҙы тормошҡа ашырыу өсөн барыһын да эшләйбеҙ.\n– Рәмил Ғиниәт улы, әңгәмә өсөн рәхмәт!\nАйбулат ИШНАЗАРОВ әҙерләне.\nСығыу ваҡыты 29-01-2016, 17:01 | Ҡаранылар: 859\nИғтибар! «ТУРА БӘЙЛӘНЕШ!»


Йөрәкте һаҡларға кәрәк\n13 Июль 2018, 11:31\nРеспубликала йөрәк ауырыуҙарын иҫкәртеүҙе көсәйтәсәктәр Башҡортостандың баш ҡалаһында үткән Беренсе Рәсәй-Ҡытай кардиологтары конгресында кардиология һәм кардиохирургияға ҡағылышлы көнүҙәк мәсьәләләр, тиҙ ярҙам саралары, йөрәк-ҡан тамырҙары ауырыуҙарын дауалауҙың яңы алымдары тураһында һүҙ барҙы.\nФорумға Рәсәй, Ҡырғыҙстан, Ҡытай, Италия, Германия, Австрия илдәренән танылған ғалимдар һәм белгестәр йыйылды. Билдәле кардиохирургтар тәжрибә уртаҡлашты, операция бүлмәләренән тура тоташыу ярҙамында оҫталыҡ дәрестәре күр-һәтте, йөрәк-ҡан тамырҙары ауы- рыуҙарын иҫкәртеүгә ҡағылышлы яңы ысулдар тураһында фекер алышты.\n— Форум барышында дауалай алырлыҡ осраҡтар ғына түгел, кардиология өлкәһендәге фундаменталь һәм трансляцион тикшереүҙәр ҙә ҡаралды, — тип һөйләй БР Һаулыҡ һаҡлау министрлығының баш штаттан тыш кардиологы, Республика кардиология үҙәгенең баш табибы Ирина Николаева. — Улар сирҙең яңы билдәләрен табыуға, ген-кандидаттарҙы асыҡлауға, йөрәк мускулдарының тергеҙелеү һәләтен тикшереүгә, физиологик ҡартайыуҙы сикләү һәм йөрәк ауырыуҙарын иҫкәртеү йәһәтенән яңы алымдар табыуға йүнәлтелгән.\nРеспублика Башлығы Рөстәм Хәмитов фекеренсә, әлеге форум төбәгебеҙҙең кардиология үҫешенә яңы этәргес көс бирәсәк.\nИлебеҙҙә 2024 йылға ғүмер оҙайлығын — 78 йәшкә, ә 2030 йылға 80 йәшкә еткереү бурысы ҡуйылған. Шулай уҡ ҡан әйләнеше системаһы ауырыуҙарынан үлеүселәр һанын 100 мең кешегә 450 осраҡҡаса кәметеү күҙаллана.\n— Башҡортостанда бөгөн был күр-һәткес 500-ҙән алып 510-515 осраҡ тирәһендә тирбәлә. Был ил буйынса уртаса күрһәткестән яҡшыраҡ. Әммә үрҙә билдәләнгән күрһәткескә етеү өсөн бик күп эшләйһе бар әле, — тине Рөстәм Хәмитов.\nҺис шикһеҙ, ауырыуҙарҙы иҫкәртеүгә иғтибарҙы арттырыу зарур. Был тәү сиратта сәләмәт тормош алып барыуға бәйле. Икенсе яҡтан, һаулыҡ һаҡлауҙы яңы кимәлгә күтәреү шарт. Республикала яңы объекттар төҙөү планға алынған. Киләһе өс-дүрт йылда дөйөм хаҡы 15 млрд һумға торошло тиҫтәләгән клиника, дауахана саф-ҡа инәсәк.\nБыйыл Республика кардиодиспансерының хирургия корпусы төҙөлә башлаясаҡ. Ул 36 мең квадрат метр майҙанда урынлашасаҡ, заманса техника менән йыһазландырыласаҡ ҙур комплекс буласаҡ. Бөгөн беҙҙең Республика кардиология үҙәгендә ангиопластика һәм коронографиянан алып йөрәкте күсереп ултыртыуға тиклем бөтә төр юғары технологиялы операциялар уҙғарыла. Пациенттар һаны ла арта.\nЙөрәккә бәйле юғары күрһәткестәр\nЙөрәк-ҡан тамырҙары ауырыу- ҙарына ҡаршы көрәшкә айырым иғтибар тиккә түгел. Башҡортостандың Һаулыҡ һаҡлау министрлығында аңлатыуҙарынса, бөгөн бөтә үлем осраҡтарының төп өлөшө тап ҡан әйләнеше ауырыуҙарына барып тоташа. Бының сәбәптәре күп төрлө: сир үҫешенең башланғыс билдәләрен белмәү арҡаһында пациенттарҙың табиптарға һуң мөрәжәғәт итеүе; ҡан әйләнеше сирҙәренән үлеү осраҡтарын кәметеү программаһын тормош-ҡа ашырыу буйынса медицина ойошмаларының тейешле әүҙемлек күр-һәтмәүе; ишемик инсульт кисергән ауырыуҙарға системалы тромболитик терапия уҙғарыу буйынса эштең кәрәгенсә ойошторолмауы.\nБөгөн республикала йөрәк-ҡан тамырҙары ауырыуҙары менән сирләүселәргә заманса ярҙам күрһәтеү хеҙмәте көйлө эшләй, был эш менән кардиоүҙәк етәкселек итә. Беҙҙә һуңғы өс йыл эсендә генә 63 төрлө хирургик алым үҙләштерелгән.\nТөбәктең Һаулыҡ һаҡлау министрлығында билдәләүҙәренсә, киҫкен коронар синдромлы пациенттарға тромболизис эшләү күрһәткесен 29 процентҡа еткереү миокард инфаркты диагнозы ҡуйылған сирлеләр араһында үлем осраҡтарын 8 процентҡа кәметеүгә булышлыҡ иткән.\nБынан тыш, республикала беренсел ҡан тамырҙары бүлектәрен төбәк ҡан тамырҙары үҙәктәренә әйләндереү, уларҙы ангиографик ҡорамалдар (йөрәк-ҡан тамырҙары ауырыуҙарын рентген тикшереү) менән тәьмин итеү күҙаллана. Был башланғыс медицинала «алтын сәғәт» тип аталған мәлде файҙаланып өлгөрөргә, йәғни мөмкин тиклем күберәк кешеләрҙе ҡот-ҡарып ҡалырға булышлыҡ итәсәк. Әле Белорет, Октябрьский һәм Нефтекама ҡалаларына ангиографтар алыу планлаштырылған.\nЭҫелектән нисек һаҡланырға\nРеспублика кардиология үҙәгенең 2-се кардиология бүлексәһе мөдире, медицина фәндәре кандидаты Сәкинә Янбаева һауа торошоноң кеше организмына нисек тәьҫир итеүе хаҡында һөйләп үтте:\n— Организмыбыҙға бихисап һауа торошо факторҙары йоғонто яһай: оҙайлы ямғыр, ел йүнәлеше, һауа баҫымының үҙгәреүе, дымлылыҡ, һыуыҡ, эҫе, уларҙың ҡапыл сиратлашыуы һәм башҡалар. Сатнама һыуыҡтар-ҙың йәки үтә эҫе көндәрҙең оҙаҡҡа һуҙылыуы һәр кемде йонсота, мәшәҡәттәр тыуҙыра, өҫтәүенә улар кеше сәләмәтлегенә лә насар йоғонто яһауы ихтимал.\nӘгәр һауа торошондағы үҙгәрештәр ғәҙәти булһа, кеше организмы уларҙы бер ҡыйынлыҡһыҙ ҡабул итә. Ә бына төрлө хроник сирҙәрҙән йонсоған йәки башҡа сәбәптәр арҡаһында иммунитеты насарайған организмға яңы шарттарға яраҡлашыу ауыр бирелә. Ундай кешеләр һауа торошо үҙгәреүен ауыр кисерә, ҡайһы берәү- ҙәрҙең һаулығы ошо арҡала етди зыян күрә.\nТикшеренеүҙәрҙән күренеүенсә, илебеҙҙә йәшәүсе өлкәндәрҙең 35 проценты һауа торошонан бойондороҡло.\n— Был нимәләрҙә һәм нисек сағыла?\n— Баш ауыртыуы, астеник синдром, невротик билдәләр, ҡан тамыр-ҙары дистонияһы, һөйәктәр һәм быуындар һыҙлауы күҙәтелә. Йөрәк-ҡан тамырҙары сирҙәре билдәләре — йөрәк сәнсеү, тын ҡыҫылыу, йөрәк тибеше боҙолоу, хроник йөрәк ауырыу-ҙары баш ҡалҡыта. Бындай сирлеләр һауа торошоноң үҙгәрешенә үтә һиҙгер. Мәҫәлән, даими рәүештә ҡан баҫымы күтәрелгән йәки түбәнәйгән, стенокардия, инфаркт кисергән кешеләргә түбән һауа баҫымы, быҫҡаҡ ямғыр, шулай уҡ эҫелек күп мәшәҡәттәр тыуҙырыуы ихтимал.\n— Ҡан баҫымы юғары булған кешеләргә эҫелектең эҙемтәләренән нисек һаҡланырға?\n— Оҙайлы эҫе көндәр торғанда һауала кислород кәмей һәм быны йөрәк сирлеләр шунда уҡ тоя. Бигерәк тә ҡала ерендә йәшәүселәргә ауыр. Мөмкин тиклем күберәк ваҡытығыҙҙы тәбиғәттә, баҡсала, паркта, йылға-күл буйҙарында үткәрергә тырышығыҙ. Хаҡлы ялға сыҡһағыҙ йәки бер ҡайҙа ла эшләмәһәгеҙ, йәй буйына баҡсала булырға мөмкин. Унда кислород ҡытлығы һиҙелмәйәсәк, эҫелекте лә еңелерәк үткәрәсәкһегеҙ.\nҠала шарттарында эшләүселәргә, фатирҙа йәшәүселәргә кондиционер, вентилятор ярҙамға килә. Улар булмаһа, тәҙрәгә еүеш туҡыма, таҫтамал элегеҙ.\nАсыҡ һауала, мәҫәлән, баҫыуҙа эшләһәгеҙ, мотлаҡ баш кейемендә булығыҙ, даими рәүештә күләгәлә ял итеп алығыҙ. Янығыҙҙа һәр ваҡыт кәрәкле дарыуҙарығыҙ булһын.\nНыҡ эҫелә тән тирләй, шул рәүешле организм ҡыҙыуҙан һаҡлана. Бындай саҡта етерлек кимәлдә шыйыҡса ҡабул итеү зарур. Организмға һыу етмәһә, ҡан ҡуйыра, уҡмашыу, йәғни тромб барлыҡҡа килеү ихтималлығы арта, һөҙөмтәлә инсульт, инфаркт хәүефе тыуа.\nОрганизм юғалтҡан шыйыҡсаны мәлендә тулыландырыу сараһын күрергә кәрәк. Әммә быны бик һаҡ, ҡан баҫымын, һейҙек кимәлен контролдә тотоп башҡарыу шарт. Эсемлек бүлмә температураһында йәки саҡ ҡына һалҡынса булырға тейеш. Тир менән бергә организмдан тоҙҙар ҙа сыға, шуға күрә еңелсә минераль һыуға өҫтөнлөк бирергә кәңәш ителә. Ҡауын, бөтнөклө сәй һыуһынды яҡшы баҫа. Тирләгәндә организм күпләп калий юғалта, ә уның етешмәүе йөрәк эшмәкәрлегенә насар тәьҫир итә. Был осраҡта дарыуҙар ҡулланырға кәңәш ителә.\nҠан баҫымы юғары булыусылар эҫелә физик әүҙемлекте кәметергә тейеш. Ҡайнар ҡояш аҫтында баҡсала эшләү, бигерәк тә эйелгән хәлдә оҙаҡ булыу баш мейеһендә йәки йөрәктә ҡан төйөлөүгә, тамырҙар шартлауға килтереүе бар.\nХаҡлы ялдағы ололарға эҫе көн- дәрҙә иртәнге 9-ҙан киске 9-ға тиклем баҡса эштәре менән булышмау хәйерле, был мәлде китап йәки гәзит уҡып күләгәлә үткәрһәгеҙ, яҡшыраҡ булыр.\nҺәр организмдың үҙ үҙенсәлеге һәм эҫе лә төрлө кешегә төрлөсә тәь-ҫир итә: берәүҙәрҙә ҡан баҫымы күтәрелә, икенселәрҙә — төшә. Баҫым төшөрөүсе дарыуҙарҙы табип тәғәйенләүе буйынса ҡулланығыҙ, дарыу ҡабул итер алдынан мотлаҡ ҡан баҫымығыҙҙы үлсәгеҙ. Әгәр тәүлеккә иҫәпләнгән күләмде арттырыу талап ител-һә, тәүҙә табип менән кәңәшләшегеҙ. Һейҙек ҡыуыусы дарыуҙар менән һаҡ булығыҙ, ныҡ тирләгән саҡта бындай препараттар ҡулланыу насар эҙемтәгә килтереүе ихтимал.\nТөнгө йоҡоға иғтибарлы булығыҙ. Әгәр өйҙә эҫе һәм тынсыу булһа, йоҡларҙан ике сәғәт алда түшәк япмаһын пакетҡа һалып, һыуытҡысҡа ҡуйығыҙ. Был алым һеҙгә йоҡо барышында кондиционер ролен үтәр. Ятыр алдынан һалҡынса душ ҡабул итегеҙ. Мамыҡ киҫәгенә ментол майы тамыҙып, карауат янына ҡуйығыҙ. Тын алыу еңелләшер. Өҫтө яулыҡ менән ябылған, боҙ киҫәктәре һалынған һауыт та бүлмәне ныҡ эҫеүҙән һаҡлар. Кәрәк тип тапһағыҙ, битегеҙҙе, тәнегеҙҙе һалҡынса еүеш таҫтамал, ҡулъяулыҡ менән һөртөгөҙ.\nГипертония, ишемия менән интегеүселәргә йәйге ялын алдан планлаштырыу зарур. Инфаркт кисереүселәргә үҙҙәре йәшәгән төбәк сиктәрендә генә ял итеү ҡулай. Климат алмашыныуы ҡан баҫымының күтәрелеүенә, хатта гипертоник кризға килтереүе ихтимал. Гипертониктарға тауҙар- ҙа, диңгеҙ буйҙарында ял итергә мөмкин.\nЙөрәк ауыртҡанда беренсе ярҙам\nКүкрәк тәңгәлендә көслө ауыртыу. Артабан был ауыртыу һул яурынға, муйынға, эстең өҫкө өлөшөнә күсә.\nКүкрәк ситлегенә хәнйәр менән сәнскән ише көслө ауыртыу, һығылыу, хәлһеҙлек, тирләү. Нитроглицерин ғына ярҙам итмәй.\n1. Тәҙрәне, форточканы асыр-ға.\n2. Тотонғостары булған ҡәнәфигә ултырырға йәки башты ярайһы уҡ күтәртеп түшәккә ятырға.\n3. Яғаны, билдәге ҡайышты сисергә.\n4. 0,25 г аспирин эсергә, 0,5 мг нитроглицеринды тел аҫтына һалырға.\n5. Күкрәк тәңгәлен ҡыҙар-ғансы ыуырға, был йөрәккә ҡан барышын яҡшыртыр.\n6. Тәрән итеп тын алырға, бер-ике минут дауамында ныҡ итеп йүткерергә. Йүткереү йөрәккә баҫымды арттыра һәм ул яҡшыраҡ эшләй башлай.\n7. Әгәр ауыртыу үтмәһә, биш минуттан һуң тағы нитроглицерин ҡабул итергә һәм «Тиҙ ярҙам» саҡыртырға. Ошонан һуң да 10 минут дауамында хәл яҡшырмаһа, нитроглицеринды өсөнсө тапҡыр ҡулланырға кәңәш ителә.\nНимәләр эшләргә ярамай\n1. Йөрәк тәңгәленә һалҡын әйбер һалырға.\n2. Йөрөргә, торорға, тәмәке тартырға, ашарға.\n3. Әгәр ашҡаҙанығыҙ ауыртһа йәки аспиринға аллергея булһа, аспирин ҡулланмағыҙ.\n4. Әгәр ҡан баҫымы түбән бул-һа йәки баш ныҡ ауыртһа, телмәр, хәрәкәт итеү боҙолһа, нитроглицерин ҡабул итеү тыйыла.\nАртабан нимә эшләргә\nӘгәр аспирин һәм нитроглицерин ҡабул иткәндән һуң ауырыуҙың хәле яҡшырһа, өйгә табип саҡыртырға. Табип килгәнсе эскән дарыуҙарҙың ҡаптарын ташламағыҙ.


«Башинформ»да яңы етәксе\n4 Сентябрь 2010, 22:35\n«Башинформ» мәғлүмәт агентлығы» асыҡ акционерҙар йәмғиәтенең директорҙар советы ултырышында предприятиеға яңы етәксе тәғәйенләү тураһында ҡарар ҡабул ителде һәм уның генераль директоры итеп Максим Ульчев тәғәйенләнде.\nМаксим Владимирович Ульчев 1976 йылдың 12 февралендә Өфөлә тыуған. Өфө дәүләт авиация техник университетын тамамлаған. 1997 – 2007 йылдарҙа Рәсәй Һаҡлыҡ банкыһының Башҡортостан бүлексәһендә иҡтисадсы, бүлек начальнигы булып эшләй. Артабан Башҡортостан Республикаһы Президенты Хакимиәтендә хеҙмәт итә. БР тышҡы иҡтисади бәйләнештәр, сауҙа һәм эшҡыуарлыҡ министры урынбаҫары була.\nПредприятиеның элекке етәксеһе Юнир Аҙнабаев «Башҡортостан» телерадиокомпанияһына эшкә күсерелде – «Спутник FM» радиостанцияһын етәкләй.


Башҡортостан тимер юлсыларының клиенттары йөктәрен ҙур тоннажлы контейнерҙарҙа йөрөтөүҙе өҫтөн күрә\n29 Июнь 2010, 12:21\nАғымдағы йылдың биш айында Куйбышев тимер юлының Башҡортостан бүлексәһендә Башҡортостан предприятиелары менән етештерелгән 166,7 мең тоннанан ашыу сәнәғәт продукцияһы контейнерҙарға тейәлгән.\nКуйбышев тимер юлының йәмәғәтселек менән бәйләнеш хеҙмәтенән хәбәр итеүҙәренсә, был арала бөтәһе 11200-ҙән ашыу контейнер файҙаланылған, шуларҙың яртыһы ҙур тоннажлылар категорияһына ҡарай.\nКуйбышев магистрале менән башҡарылған контейнерҙа йөк ташыуҙың яртыһы, ғәҙәттәгесә, Башҡортостан бүлексәһе өлөшөнә тура килә. Әлеге ваҡытта республикала 200-ҙән ашыу экспедиторлыҡ компаниялары һәм төрлө милектәге ойошмалар йөктәрен контейнерҙарҙа оҙата. Был йөк ташыуҙың иң уңайлы һәм аҙ сығымлы формаһы. Башҡортостан предприятиелары продукцияһы Рәсәй адрестары буйынса ғына түгел, яҡын һәм алыҫ сит илдәргә лә оҙатыла.


Башҡортостандың халыҡ рәссамы Рәмил Килмәмәтов мәрхүм булған » «Йәшлек» гәзите | Газета «Йәшлек»\nГазета "Йәшлек" » Яңылыҡтар таҫмаһы » Башҡортостандың халыҡ рәссамы Рәмил Килмәмәтов мәрхүм булған\n12.04.2019 Башҡортостандың халыҡ рәссамы Рәмил Килмәмәтов мәрхүм булған\nӨфөлә Рәсәй фоторәссамы, БР халыҡ рәссамы, республиканың Салауат Юлаев исемендәге дәүләт премияһы лауреаты Рәмил Килмәмәтов ваҡытһыҙ мәрхүм булған.\nРәмил Исмәғил улы 1949 йылда Благовар районының Ҡарғалы ауылында тыуған. Бала сағынан фотография менән булышҡан. Мәскәү дәүләт мәҙәниәт институтын тамамлаған, кинофотостудия режиссеры һөнәрен алған. 1976 йылда Республика халыҡ ижады үҙәгенә эшкә урынлашҡан, "Ағиҙел" кинофотобүлеге менән идара иткән.\nРәмил Килмәмәтов төбәк фото проекттары һәм күргәҙмәләрендә даими сығыш яһаған. 25 йыл дауамында уның шәхси проекты - "Тәбиғәт. Кеше. Мәҙәниәт" халыҡ-ара фоторәссамдар акцияһы эшләп килде. Унда Рәсәйҙең, БДБ, ШОС һәм БРИКС, ТЮРКСОЙ илдәренән һөнәрҙәштәре иң яҡшы эштәре менән ҡатнашты.\nРәссамдың башҡа күргәҙмәләре, акциялары ла республиканың йәмәғәт тормошонда ҙур ҡаҙаныш булып торҙо.\nРәмил Исмәғил улына РФ һәм БР атҡаҙанған мәҙәниәт хеҙмәткәре, республиканың Салауат Юлаев исемендәге дәүләт премияһы лауреаты исемдәре бирелде. Ул фоторәссамдар араһында тәүгә Башҡортостан республикаһының халыҡ рәссамы званиеһына лайыҡ булды.\nМәрхүм менән хушлашыу иртәгә, 13 апрелдә Башҡорт дәүләт филармонияһында иртәнге сәғәт 11-ҙә башланасаҡ.